title: Απόφαση της Επιτροπής, της 24ης Ιανουαρίου 2017, για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων» (Κείμενο που παρουσιάζει ενδιαφέρον για τον ΕΟΧ )

text:
               31.1.2017

               EL

               Επίσημη Εφημερίδα της Ευρωπαϊκής Ένωσης

               C 31/61

         ΑΠΌΦΑΣΗ ΤΗΣ ΕΠΙΤΡΟΠΉΣ
   της 24ης Ιανουαρίου 2017
   για τη σύσταση της ομάδας εμπειρογνωμόνων της Επιτροπής με την ονομασία «Πλατφόρμα για την καλή μεταχείριση των ζώων»
   (Κείμενο που παρουσιάζει ενδιαφέρον για τον ΕΟΧ)
   (2017/C 31/12)
   Η ΕΥΡΩΠΑΪΚH ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Εκτιμώντας τα ακόλουθα:

               (1)

               Το άρθρο 13 της Συνθήκης για τη λειτουργία της Ευρωπαϊκής Ένωσης αναγνωρίζει τα ζώα ως ευαίσθητα όντα και απαιτεί από την Ένωση και τα κράτη μέλη να λαμβάνουν πλήρως υπόψη τους τις απαιτήσεις καλής διαβίωσης των ζώων κατά τη διαμόρφωση και την εφαρμογή των πολιτικών της Ένωσης στους τομείς της γεωργίας, της αλιείας, των μεταφορών, της εσωτερικής αγοράς, της έρευνας και της τεχνολογικής ανάπτυξης και ττου διαστήματος, τηρώντας παράλληλα τις νομοθετικές ή διοικητικές διατάξεις των κρατών μελών που αφορούν, ιδίως, τα θρησκευτικά τυπικά, τις πολιτιστικές παραδόσεις και την κατά τόπους πολιτιστική κληρονομιά.

               (2)

               Σύμφωνα με το άρθρο 11 παράγραφος 2 της Συνθήκης για την Ευρωπαϊκή Ένωση, τα όργανα διατηρούν ανοιχτό, διαφανή και τακτικό διάλογο με τις αντιπροσωπευτικές ενώσεις και την κοινωνία των πολιτών.

               (3)

               Το άρθρο 26 της Συνθήκης για τη λειτουργία της Ευρωπαϊκής Ένωσης ορίζει ότι η Ένωση θεσπίζει μέτρα για την εγκαθίδρυση και τη διασφάλιση της λειτουργίας της εσωτερικής αγοράς με ελεύθερη κυκλοφορία των εμπορευμάτων, των προσώπων, των υπηρεσιών και των κεφαλαίων.

               (4)

               Το άρθρο 38 της Συνθήκης για τη λειτουργία της Ευρωπαϊκής Ένωσης αναθέτει στην Ένωση το καθήκον να καθορίζει και να εφαρμόζει κοινή γεωργική πολιτική.

               (5)

               Το άρθρο 179 της Συνθήκης για τη λειτουργία της Ευρωπαϊκής Ένωσης προβλέπει ότι η Ένωση έχει ως στόχο να ενισχύσει τις επιστημονικές και τεχνολογικές της βάσεις, με τη δημιουργία ευρωπαϊκού χώρου έρευνας. Σύμφωνα με το άρθρο 180 στοιχείο β) της εν λόγω Συνθήκης, η Ένωση πρέπει να προωθήσει τη συνεργασία με τρίτες χώρες και διεθνείς οργανισμούς στον τομέα της έρευνας, της τεχνολογικής ανάπτυξης και της επίδειξης.

               (6)

               Το 2011 η Επιτροπή συγκρότησε ομάδα εμπειρογνωμόνων για την καλή μεταχείριση των ζώων (1) με σκοπό την παροχή συνδρομής και συμβουλών στην Επιτροπή για θέματα που αφορούν τη νομοθεσία για την καλή μεταχείριση των ζώων και τη διευκόλυνση της ανταλλαγής πληροφοριών, εμπειριών και ορθών πρακτικών στον τομέα της νομοθεσίας για την καλή μεταχείριση των ζώων.

               (7)

               Το Ευρωπαϊκό Κοινοβούλιο (2) και το Συμβούλιο της Ευρωπαϊκής Ένωσης (3) έχουν απευθύνει έκκληση για τη δημιουργία ενωσιακής πλατφόρμας για την καλή μεταχείριση των ζώων με στόχο τη βελτίωση του διαλόγου μεταξύ των ενδιαφερομένων ως προς την ανταλλαγή εμπειριών, εμπειρογνωμοσύνης και απόψεων.

               (8)

               Σε απάντηση των αιτημάτων του Κοινοβουλίου και του Συμβουλίου, μια νέα ομάδα εμπειρογνωμόνων με την ονομασία «πλατφόρμα για την καλή μεταχείριση των ζώων» («η πλατφόρμα») θα πρέπει να επικουρεί την Επιτροπή και να συμβάλλει στον τακτικό διάλογο σχετικά με ενωσιακά θέματα που αφορούν άμεσα την καλή μεταχείριση των ζώων, όπως η επιβολή της νομοθεσίας, η ανταλλαγή επιστημονικών γνώσεων, καινοτομιών και ορθών πρακτικών ή πρωτοβουλιών για την καλή μεταχείριση των ζώων ή οι διεθνείς δραστηριότητες στον τομέα της καλής μεταχείρισης των ζώων. Η εν λόγω πλατφόρμα θα πρέπει, επίσης, να επικουρεί την Επιτροπή επί ενωσιακών θεμάτων που ενδέχεται να αλληλεπιδρούν με θέματα καλής μεταχείρισης των ζώων, όπως το εμπόριο, η μικροβιακή αντοχή, η ασφάλεια των τροφίμων, η έρευνα και το περιβάλλον. Δεδομένου ότι η πλατφόρμα θα έχει την ίδια εντολή με την υφιστάμενη ομάδα εμπειρογνωμόνων σχετικά με την καλή μεταχείριση των ζώων, δεν είναι αναγκαίο να διατηρηθεί η τελευταία αυτή ομάδα.

               (9)

               Η πλατφόρμα θα πρέπει να εργάζεται δίνοντας τη δέουσα προσοχή στις δραστηριότητες άλλων ομάδων ή δικτύων διαλόγου σχετικά με την καλή μεταχείριση των ζώων, όπως οι ομάδες εργασίας και τα δίκτυα της Ευρωπαϊκής Αρχής για την Ασφάλεια των Τροφίμων ή η Περιφερειακή Πλατφόρμα σχετικά με την καλή μεταχείριση των ζώων για την Ευρώπη του Παγκόσμιου Οργανισμού για την Υγεία των Ζώων.

               (10)

               Η πλατφόρμα θα πρέπει να απαρτίζεται από εκπροσώπους των αρμόδιων αρχών από όλα τα κράτη μέλη, επιχειρηματικές οργανώσεις που συμμετέχουν σε επίπεδο Ευρωπαϊκής Ένωσης στην αλυσίδα εφοδιασμού τροφίμων, καθώς και στη διατήρηση ζώων για άλλους σκοπούς εκτροφής, τις οργανώσεις της κοινωνίας των πολιτών που συμμετέχουν σε επίπεδο Ευρωπαϊκής Ένωσης στον τομέα της καλής μεταχείρισης των ζώων, καθώς και από ακαδημαϊκά και ερευνητικά ιδρύματα που ασχολούνται με τις επιστήμες καλής μεταχείρισης των ζώων. Η συμμετοχή στην πλατφόρμα θα πρέπει να είναι επίσης ανοικτή σε εμπειρογνώμονες από τις αρμόδιες αρχές τρίτων χωρών που είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο, καθώς και από διεθνείς διακυβερνητικούς οργανισμούς.

               (11)

               Είναι σκόπιμο να καθοριστούν κανόνες σχετικά με τη δημοσιοποίηση πληροφοριών από τα μέλη της πλατφόρμας.

               (12)

               Η επεξεργασία των δεδομένων προσωπικού χαρακτήρα πρέπει να γίνεται σύμφωνα με τον κανονισμό (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου (4).

               (13)

               Είναι σκόπιμο να οριστεί περίοδος εφαρμογής της παρούσας απόφασης. Η Επιτροπή θα εξετάσει σε εύθετο χρόνο τη σκοπιμότητα παράτασης της διάρκειάς της,

         ΑΠΟΦΑΣΙΖΕΙ:
   Άρθρο 1
   Αντικείμενο
   Με την παρούσα απόφαση συστήνεται ομάδα εμπειρογνωμόνων με την ονομασία «πλατφόρμα για την καλή μεταχείριση των ζώων» («η πλατφόρμα»).
   Άρθρο 2
   Καθήκοντα
   Αποστολή της πλατφόρμας είναι:

               α)

               να παρέχει συνδρομή στην Επιτροπή κατά την ανάπτυξη και την ανταλλαγή συντονισμένων δράσεων, στόχος των οποίων είναι να συμβάλουν στην υλοποίηση και εφαρμογή της νομοθεσίας της Ευρωπαϊκής Ένωσης σχετικά με την καλή μεταχείριση των ζώων και την κατανόηση, τόσο εντός όσο και εκτός της Ένωσης, της ενωσιακής νομοθεσίας και των διεθνών προτύπων στον τομέα της καλής μεταχείρισης των ζώων·

               β)

               να διευκολύνει την ανάπτυξη και την εφαρμογή εθελοντικών δεσμεύσεων των επιχειρήσεων για τη βελτίωση της καλής μεταχείρισης των ζώων·

               γ)

               να συμβάλει στην προώθηση των προτύπων της Ένωσης σχετικά με την καλή μεταχείριση των ζώων, ώστε να αξιοποιηθεί σε παγκόσμιο επίπεδο η αγοραία αξία των προϊόντων της Ένωσης·

               δ)

               να ενθαρρύνει το διάλογο μεταξύ των αρμόδιων αρχών, των επιχειρήσεων, της κοινωνίας των πολιτών, του ακαδημαϊκού κόσμου, των επιστημόνων, καθώς και των διεθνών διακυβερνητικών οργανισμών επί των θεμάτων που αφορούν την Ένωση και σχετίζονται με την καλή μεταχείριση των ζώων·

               ε)

               να προωθήσει την ανταλλαγή εμπειριών και ορθών πρακτικών, επιστημονικών γνώσεων και καινοτομιών σε σχέση με την καλή μεταχείριση των ζώων που παρουσιάζουν ενδιαφέρον για την Ένωση·

               στ)

               να μοιράζεται πληροφορίες σχετικά με την ανάπτυξη πολιτικών και δραστηριοτήτων στους τομείς που αναφέρονται ανωτέρω.

         Άρθρο 3
   Διαβούλευση
   Η Επιτροπή δύναται να διαβουλεύεται με την πλατφόρμα για κάθε θέμα σχετικό με την καλή μεταχείριση των ζώων που παρουσιάζει ενδιαφέρον για την Ένωση.
   Άρθρο 4
   Συμμετοχή
   1.   Η πλατφόρμα αποτελείται κατ’ ανώτατο όριο από 75 μέλη.
   2.   Η πλατφόρμα απαρτίζεται από τα ακόλουθα μέλη:

               α)

               αρμόδιες αρχές των κρατών μελών της Ευρωπαϊκής Ένωσης και των τρίτων χωρών που είναι συμβαλλόμενα μέρη της συμφωνίας για τον Ευρωπαϊκό Οικονομικό Χώρο (εφεξής «ΕΟΧ»), οι οποίες είναι υπεύθυνες για την καλή μεταχείριση των ζώων·

               β)

               επιχειρηματικές και επαγγελματικές οργανώσεις που αναπτύσσουν δραστηριότητες σε επίπεδο Ένωσης στην αλυσίδα εφοδιασμού τροφίμων που αφορούν τα ζώα ή τα ζωικά προϊόντα, καθώς και στη διατήρηση των ζώων για άλλους σκοπούς εκτροφής·

               γ)

               οργανώσεις της κοινωνίας των πολιτών που έχουν δραστηριότητες σε ενωσιακό επίπεδο στον τομέα της καλής μεταχείρισης των ζώων·

               δ)

               ανεξάρτητους εμπειρογνώμονες από πανεπιστημιακά και ερευνητικά ιδρύματα που αναπτύσσουν δραστηριότητες σχετικά με την καλή μεταχείριση των ζώων, οι οποίες έχουν αντίκτυπο στις πολιτικές της Ένωσης·

               ε)

               διεθνείς διακυβερνητικούς οργανισμούς που αναπτύσσουν δραστηριότητες στον τομέα της καλής μεταχείρισης των ζώων (5)·

               στ)

               την Ευρωπαϊκή Αρχή για την Ασφάλεια των Τροφίμων

         3.   Τα μέλη που αναφέρονται στην παράγραφο 2 στοιχείο δ) διορίζονται σε προσωπική βάση και ενεργούν ανεξάρτητα και υπέρ του δημόσιου συμφέροντος.
   4.   Τα μέλη που αναφέρονται στην παράγραφο 2 στοιχεία β) και γ) επιλέγονται σύμφωνα με τη διαδικασία που προβλέπεται στο άρθρο 5. Τα κράτη μέλη ορίζουν τους αντιπροσώπους τους στην πλατφόρμα σε υψηλό επίπεδο και έχουν την ευθύνη να εξασφαλίζουν ότι οι εκπρόσωποι είναι μόνιμοι και παρέχουν επαρκώς υψηλό επίπεδο εμπειρογνωμοσύνης. Η Επιτροπή μπορεί να απορρίψει εκπρόσωπο που έχει οριστεί από τα μέλη αυτά, αν θεωρήσει, βάσει τεκμηριωμένων λόγων που προσδιορίζονται στους κανόνες της πρόσκλησης υποβολής υποψηφιοτήτων της πλατφόρμας, ότι ο διορισμός αυτός δεν είναι κατάλληλος. Στις περιπτώσεις αυτές, θα ζητηθεί από την οργάνωση να διορίσει άλλον εκπρόσωπο.
   6.   Τα μέλη που αναφέρονται στην παράγραφο 2 στοιχεία α), ε) και στ) διορίζουν τους εκπροσώπους τους που είναι αρμόδιοι για την καλή μεταχείριση των ζώων και έχουν την ευθύνη να εξασφαλίζουν ότι οι εκπρόσωποί τους παρέχουν ένα επαρκώς υψηλό επίπεδο εμπειρογνωμοσύνης.
   7.   Τα μέλη τα οποία δεν είναι πλέον σε θέση να συμβάλλουν αποτελεσματικά στις δραστηριότητες της ομάδας εμπειρογνωμόνων, τα οποία, κατά τη γνώμη της Γενικής Διεύθυνσης για την Ασφάλεια Τροφίμων και Υγείας, δεν συμμορφώνονται με τους όρους που προβλέπονται στο άρθρο 339 της Συνθήκης για τη λειτουργία της Ευρωπαϊκής Ένωσης ή που έχουν υποβάλει την παραίτησή τους, δεν θα μπορούν πλέον να καλούνται να συμμετέχουν σε καμία συνεδρίαση της πλατφόρμας και μπορούν να αντικατασταθούν για το υπόλοιπο της θητείας τους.
   Άρθρο 5
   Διαδικασία επιλογής
   1.   Η επιλογή των μελών της πλατφόρμας που αναφέρονται στο άρθρο 4 παράγραφος 2 στοιχεία β) έως δ) διενεργείται μέσω δημόσιας πρόσκλησης υποβολής υποψηφιοτήτων, η οποία δημοσιεύεται στο μητρώο των ομάδων εμπειρογνωμόνων της Επιτροπής και άλλων παρόμοιων οντοτήτων («μητρώο ομάδων εμπειρογνωμόνων»). Επιπλέον, η πρόσκληση για την υποβολή υποψηφιοτήτων μπορεί να δημοσιευθεί με άλλα μέσα, όπως, μεταξύ άλλων, σε ειδικούς ιστότοπους.
   Η πρόσκληση υποβολής υποψηφιότητας πρέπει να περιγράφει με σαφήνεια τα κριτήρια επιλογής, μεταξύ άλλων, την απαιτούμενη εμπειρογνωμοσύνη και τα συμφέροντα που πρέπει να εκπροσωπούνται σε σχέση με την εργασία που θα εκτελεσθεί. Η ελάχιστη προθεσμία για την υποβολή υποψηφιοτήτων είναι τέσσερις εβδομάδες.
   2.   Τα μέλη που αναφέρονται στο άρθρο 4 παράγραφος 2 στοιχείο δ) πρέπει να γνωστοποιούν κάθε γεγονός που θα μπορούσε να οδηγήσει σε σύγκρουση συμφερόντων. Ειδικότερα, η Επιτροπή απαιτεί από τους εν λόγω ιδιώτες να υποβάλουν δήλωση συμφερόντων («έντυπο ΔΣ») με βάση το πρότυπο έντυπο ΔΣ για τις ομάδες εμπειρογνωμόνων, επισυνάπτοντας στην αίτησή τους επικαιροποιημένο βιογραφικό σημείωμα (CV). Η υποβολή δεόντως συμπληρωμένου εντύπου ΔΣ είναι αναγκαία προκειμένου ο υποψήφιος να είναι επιλέξιμος για διορισμό ως μέλος υπό την προσωπική του ιδιότητα. Η εκτίμηση της σύγκρουσης συμφερόντων πρέπει να γίνεται σύμφωνα με τους οριζόντιους κανόνες της Επιτροπής για τις ομάδες εμπειρογνωμόνων («οριζόντιοι κανόνες») (6).
   3.   Η εγγραφή στο Μητρώο Διαφάνειας είναι υποχρεωτική για τον διορισμό των οργανώσεων που αναφέρονται στο άρθρο 4 παράγραφος 2 στοιχεία β) και γ).
   4.   Τα μέλη που αναφέρονται στο άρθρο 4 παράγραφος 2 στοιχεία β) έως δ) διορίζονται από τον γενικό διευθυντή / τη γενική διευθύντρια Υγείας και Ασφάλειας των Τροφίμων, από τους αιτούντες που ανταποκρίθηκαν στη δημόσια πρόσκληση υποβολής υποψηφιοτήτων και διαθέτουν επαρκή αρμοδιότητα στους τομείς που αναφέρονται στο άρθρο 2.
   5.   Τα μέλη διορίζονται για θητεία που διαρκεί έως τις 31 Δεκεμβρίου 2019. Ασκούν τα καθήκοντά τους έως τη λήξη της θητείας τους. Η θητεία τους είναι ανανεώσιμη.
   6.   Όσον αφορά τα μέλη που αναφέρονται στο άρθρο 4 παράγραφος 2 στοιχείο δ), ο γενικός διευθυντής / η γενική διευθύντρια Υγείας και Ασφάλειας των Τροφίμων διορίζει αναπληρωματικά μέλη, με τους ίδιους όρους όπως τα μέλη, τα οποία αντικαθιστούν αυτόματα τα μέλη που απουσιάζουν ή κωλύονται. Ο γενικός διευθυντής θεσπίζει επίσης, μετά από τη συγκατάθεσή τους, εφεδρικό πίνακα κατάλληλων υποψηφίων ο οποίος χρησιμοποιείται για τον διορισμό αντικαταστατών των μελών.
   Άρθρο 6
   Πρόεδρος
   Της πλατφόρμας προεδρεύει ο γενικός διευθυντής / η γενική διευθύντρια Υγείας και Ασφάλειας των Τροφίμων ή ο αντιπρόσωπός του/της.
   Άρθρο 7
   Λειτουργία
   1.   Η πλατφόρμα ενεργεί κατόπιν αιτήματος του/της προέδρου της, σύμφωνα με τους οριζόντιους κανόνες.
   2.   Η πλατφόρμα συνεδριάζει καταρχήν δύο φορές ετησίως στην έδρα της Επιτροπής και οποτεδήποτε η Επιτροπή εκτιμά ότι είναι αναγκαίο.
   3.   Η Επιτροπή παρέχει γραμματειακή υποστήριξη. Οι υπάλληλοι των άλλων υπηρεσιών της Επιτροπής που ενδιαφέρονται για τις εργασίες της πλατφόρμας μπορούν να συμμετέχουν στις συνεδριάσεις της Πλατφόρμας και των υποομάδων της.
   4.   Κατόπιν συμφωνίας με τον/την πρόεδρο, η Πλατφόρμα δύναται, με απλή πλειοψηφία των μελών της, να αποφασίζει τη διεξαγωγή δημόσιων συνεδριάσεων.
   5.   Τα πρακτικά των συζητήσεων επί των επιμέρους θεμάτων της ημερήσιας διάταξης και των συμπερασμάτων των συζητήσεων είναι εμπεριστατωμένα και πλήρη. Τα πρακτικά συντάσσονται από τη γραμματεία με ευθύνη του/της προέδρου.
   6.   Η πλατφόρμα εγκρίνει τις εκθέσεις ή συμπεράσματα με ομοφωνία. Σε περίπτωση ψηφοφορίας, το αποτέλεσμά αποφασίζεται με απλή πλειοψηφία των μελών. Τα μέλη που ψήφισαν κατά έχουν το δικαίωμα να επισυνάπτουν στις αντίστοιχες εκθέσεις ή συμπεράσματα έγγραφο που να συνοψίζει τους λόγους της θέσης τους.
   Άρθρο 8
   Υποομάδες
   1.   Ο γενικός διευθυντής / Η γενική διευθύντρια Υγείας και Ασφάλειας των Τροφίμων μπορεί να συγκροτήσει υποομάδες για την εξέταση ειδικών ζητημάτων βάσει της εντολής που καθορίζεται από την Επιτροπή. Οι υποομάδες λειτουργούν σύμφωνα με τους οριζόντιους κανόνες και υποβάλλουν αναφορά στην πλατφόρμα. Διαλύονται μόλις εκπληρωθεί η αποστολή τους.
   2.   Τα μέλη των υποομάδων που δεν είναι μέλη της πλατφόρμας θα πρέπει να επιλέγονται μέσω δημόσιας πρόσκλησης υποβολής υποψηφιότητας, σύμφωνα με το άρθρο 5 και τους οριζόντιους κανόνες (7).
   Άρθρο 9
   Προσκεκλημένοι εμπειρογνώμονες
   Ο/Η πρόεδρος της ομάδας μπορεί να ζητήσει από εμπειρογνώμονες με ειδικές γνώσεις σε ένα θέμα της ημερήσιας διάταξης να συμμετάσχουν στις εργασίες της πλατφόρμας ή των υποομάδων σε ad hoc βάση.
   Άρθρο 10
   Παρατηρητές
   1.   Μπορεί να χορηγηθεί το καθεστώς του παρατηρητή σε ιδιώτες, οργανώσεις ή δημόσιους φορείς, σύμφωνα με τους οριζόντιους κανόνες, με άμεση πρόσκληση από τον πρόεδρο ή κατόπιν πρόσκλησης υποβολής υποψηφιοτήτων.
   2.   Οι οργανισμοί ή οι δημόσιοι φορείς που έχουν οριστεί ως παρατηρητές ορίζουν τους εκπροσώπους τους.
   3.   Ο πρόεδρος μπορεί να επιτρέψει στους παρατηρητές και στους εκπροσώπους τους να συμμετάσχουν στις συζητήσεις της πλατφόρμας και να παρέχουν εμπειρογνωμοσύνη. Ωστόσο, δεν έχουν δικαίωμα ψήφου και δεν συμμετέχουν στη διατύπωση των εκθέσεων ή των συμπερασμάτων της πλατφόρμας.
   4.   Η Πλατφόρμα δεν πρέπει να έχει περισσότερους από πέντε παρατηρητές.
   Άρθρο 11
   Εσωτερικός κανονισμός
   Μετά από πρόταση του προέδρου και σε συμφωνία με αυτόν, η πλατφόρμα εγκρίνει τον εσωτερικό της κανονισμό με απλή πλειοψηφία των μελών της και με βάση τους συνήθεις διαδικαστικούς κανόνες για τις ομάδες εμπειρογνωμόνων, σύμφωνα με τους οριζόντιους κανόνες.
   Άρθρο 12
   Επαγγελματικό απόρρητο και χειρισμός διαβαθμισμένων πληροφοριών
   Τα μέλη της πλατφόρμας και οι εκπρόσωποί τους, καθώς και οι προσκεκλημένοι εμπειρογνώμονες και παρατηρητές, υπόκεινται στην υποχρέωση τήρησης του επαγγελματικού απορρήτου, η οποία, σύμφωνα με τις Συνθήκες και τους εκτελεστικούς κανόνες τους, ισχύει για όλα τα μέλη και το προσωπικό των θεσμικών οργάνων, καθώς και στους κανόνες της Επιτροπής σχετικά με την ασφάλεια όσον αφορά την προστασία διαβαθμισμένων πληροφοριών της ΕΕ, όπως ορίζονται στις αποφάσεις της Επιτροπής (EΕ, Ευρατόμ) 2015/443 (8) και (EΕ, Ευρατόμ) 2015/444 (9). Σε περίπτωση μη τήρησης των εν λόγω υποχρεώσεων, η Επιτροπή δύναται να λάβει κάθε ενδεδειγμένο μέτρο.
   Άρθρο 13
   Σχέση με το Ευρωπαϊκό Κοινοβούλιο
   Το Ευρωπαϊκό Κοινοβούλιο τηρείται ενήμερο για το έργο της πλατφόρμας. Μετά από αίτημα του Ευρωπαϊκού Κοινοβουλίου και με βάση τις λεπτομέρειες εφαρμογής που καθορίζονται στη συμφωνία πλαίσιο για τις σχέσεις μεταξύ του Ευρωπαϊκού Κοινοβουλίου και της Ευρωπαϊκής Επιτροπής (10), η Επιτροπή μπορεί να καλέσει το Κοινοβούλιο να αποστείλει εμπειρογνώμονες για να παραστούν στις συνεδριάσεις.
   Άρθρο 14
   Διαφάνεια
   1.   Η πλατφόρμα και οι υποομάδες της καταχωρίζονται στο μητρώο ομάδων εμπειρογνωμόνων.
   2.   Όσον αφορά τη σύνθεση της ομάδας, τα ακόλουθα στοιχεία πρέπει να δημοσιεύονται στο μητρώο των ομάδων εμπειρογνωμόνων:

               α)

               τα ονόματα των φυσικών προσώπων που διορίζονται υπό την προσωπική τους ιδιότητα·

               β)

               τα ονόματα των οργανώσεων που είναι μέλη· το εκπροσωπούμενο συμφέρον·

               γ)

               τα ονόματα των άλλων δημόσιων φορέων·

               δ)

               τα ονόματα των παρατηρητών.

         3.   Όλα τα συναφή έγγραφα, όπως οι ημερήσιες διατάξεις, τα πρακτικά και οι παρατηρήσεις των συμμετεχόντων, καθίστανται διαθέσιμα είτε στο μητρώο των ομάδων εμπειρογνωμόνων είτε μέσω ηλεκτρονικού συνδέσμου του μητρώου που παραπέμπει σε ειδικό ιστότοπο όπου διατίθενται οι εν λόγω πληροφορίες. Η πρόσβαση σε ειδικούς ιστότοπους δεν υπόκειται στην εγγραφή χρήστη ή σε οιονδήποτε άλλο περιορισμό. Συγκεκριμένα, η ημερήσια διάταξη και τα λοιπά σχετικά έγγραφα αναφοράς δημοσιεύονται σε εύθετο χρόνο πριν από τη συνεδρίαση, ακολουθούμενα από την έγκαιρη δημοσίευση των πρακτικών. Εξαιρέσεις από τη δημοσίευση επιτρέπονται μόνον εφόσον η δημοσίευση εγγράφου μπορεί να υπονομεύσει την προστασία δημοσίου ή ιδιωτικού συμφέροντος, όπως ορίζει το άρθρο 4 του κανονισμού (EΚ) αριθ. 1049/2001 του Ευρωπαϊκού Κοινοβουλίου και του Συμβουλίου (11).
   Άρθρο 15
   Έξοδα συνεδριάσεων
   1.   Οι συμμετέχοντες στις δραστηριότητες της πλατφόρμας και των υποομάδων δεν αμείβονται για τις υπηρεσίες που προσφέρουν.
   2.   Τα οδοιπορικά και τα έξοδα διαμονής των συμμετεχόντων στις δραστηριότητες της Πλατφόρμας και των υποομάδων επιστρέφονται από την Επιτροπή. Η απόδοση δαπανών πραγματοποιείται σύμφωνα με τις ισχύουσες διατάξεις στην Επιτροπή και εντός των ορίων των διαθέσιμων πιστώσεων που χορηγούνται στις υπηρεσίες της Επιτροπής στο πλαίσιο της ετήσιας διαδικασίας κατανομής πόρων.
   Άρθρο 16
   Εφαρμογή
   Η παρούσα απόφαση εφαρμόζεται έως τις 31 Δεκεμβρίου 2019.

      Βρυξέλλες, 24 Ιανουαρίου 2017.

            Για την Επιτροπή

         Vytenis ANDRIUKAITIS

            Μέλος της Επιτροπής

      (1)  Ομάδα εμπειρογνωμόνων σχετικά με την καλή μεταχείριση των ζώων E02668.

      (2)  Ψήφισμα του Ευρωπαϊκού Κοινοβουλίου σχετικά με τη νέα στρατηγική για την καλή μεταχείριση των ζώων 2016-2020, της 24ης Νοεμβρίου 2015 [2015/2957 (RSP)].

      (3)  3464η σύνοδος του Συμβουλίου - Γεωργία και Αλιεία - 17 Μαΐου 2016.

      (4)  Κανονισμός (ΕΚ) αριθ. 45/2001 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2000, σχετικά με την προστασία των φυσικών προσώπων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και σχετικά με την ελεύθερη κυκλοφορία των δεδομένων αυτών (ΕΕ L 8 της 12.1.2001, σ. 1).

      (5)  Για παράδειγμα, τον Παγκόσμιο Οργανισμό για την Υγεία των Ζώων (OIE) ή τον Οργανισμό Τροφίμων και Γεωργίας των Ηνωμένων Εθνών (FAO).

      (6)  Απόφαση της Επιτροπής της 30ής Μαΐου 2016 για τη θέσπιση οριζόντιων κανόνων σχετικά με τη δημιουργία και τη λειτουργία των ομάδων εμπειρογνωμόνων της Επιτροπής.

      (7)  Βλ. τα άρθρα 10 και 14.2 των οριζόντιων κανόνων.

      (8)  ΕΕ L 72 της 17.3.2015, σ. 41.

      (9)  ΕΕ L 72 της 17.3.2015, σ. 53.

      (10)  ΕΕ L 304 της 20.11.2010, σ. 47.

      (11)  Κανονισμός (ΕΚ) αριθ. 1049/2001 του Ευρωπαϊκού Κοινοβουλίου και του Συμβουλίου, της 30ής Μαΐου 2001, για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145 της 31.5.2001, σ. 43).


title: 2011/652/: Απόφαση του Ευρωπαϊκού Κοινοβουλίου και του Συμβουλίου, της 27ης Σεπτεμβρίου 2011 , όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/007 AT/Steiermark και Niederösterreich από την Αυστρία)

text:
               7.10.2011

               EL

               Επίσημη Εφημερίδα της Ευρωπαϊκής Ένωσης

               L 263/9

         ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ ΚΑΙ ΤΟΥ ΣΥΜΒΟΥΛΊΟΥ
   της 27ης Σεπτεμβρίου 2011
   όσον αφορά την κινητοποίηση του Ευρωπαϊκού Ταμείου Προσαρμογής στην Παγκοσμιοποίηση, σύμφωνα με το σημείο 28 της διοργανικής συμφωνίας της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (αίτηση EGF/2010/007 AT/Steiermark και Niederösterreich από την Αυστρία)
   (2011/652/ΕΕ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για τη λειτουργία της Ευρωπαϊκής Ένωσης,
   Έχοντας υπόψη τη διοργανική συμφωνία της 17ης Μαΐου 2006 μεταξύ του Ευρωπαϊκού Κοινοβουλίου, του Συμβουλίου και της Επιτροπής για δημοσιονομική πειθαρχία και χρηστή δημοσιονομική διαχείριση (1), και ιδίως το σημείο 28,
   Έχοντας υπόψη τον κανονισμό (ΕΚ) αριθ. 1927/2006 του Ευρωπαϊκού Κοινοβουλίου και του Συμβουλίου, της 20ής Δεκεμβρίου 2006, σχετικά με τη σύσταση του Ευρωπαϊκού Ταμείου Προσαρμογής στην Παγκοσμιοποίηση (2), και ιδίως το άρθρο 12 παράγραφος 3,
   Έχοντας υπόψη την πρόταση της Ευρωπαϊκής Επιτροπής,
   Εκτιμώντας τα ακόλουθα:

               (1)

               Το Ευρωπαϊκό Ταμείο Προσαρμογής στην Παγκοσμιοποίηση (ΕΤΠ) συστάθηκε για να παράσχει πρόσθετη στήριξη στους εργαζομένους που απολύονται ως αποτέλεσμα των μεγάλων διαρθρωτικών αλλαγών που επιφέρει η παγκοσμιοποίηση στη μορφή του παγκόσμιου εμπορίου και για να τους βοηθήσει να επανενταχθούν στην αγορά εργασίας.

               (2)

               Για τις αιτήσεις που υποβλήθηκαν μετά την 1η Μαΐου 2009 το πεδίο εφαρμογής του ΕΤΠ επεκτάθηκε, ώστε να περιλαμβάνει και τη στήριξη σε απολυθέντες εργαζομένους η απόλυση των οποίων ήταν άμεση συνέπεια της παγκόσμιας χρηματοπιστωτικής και οικονομικής κρίσης.

               (3)

               Η διοργανική συμφωνία της 17ης Μαΐου 2006 επιτρέπει την κινητοποίηση του ΕΤΠ μέχρι του ποσού των 500 000 000 ευρώ ετησίως.

               (4)

               Στις 9 Μαρτίου 2010 η Αυστρία υπέβαλε αίτηση για την κινητοποίηση του ΕΤΠ, όσον αφορά τις απολύσεις σε 54 επιχειρήσεις στον κλάδο 24 της NACE αναθ. 2 («Παραγωγή βασικών μετάλλων») στις δύο όμορες περιφέρειες NUTS II της Steiermark (Στυρία, AT22) και Niederösterreich (Νότια Αυστρία, AT12) της Αυστρίας και τη συμπλήρωσε με πρόσθετες πληροφορίες έως τις 27 Ιανουαρίου 2011. Η αίτηση πληροί τις απαιτήσεις που προβλέπονται για τον καθορισμό των χρηματοδοτικών συνεισφορών, σύμφωνα με το άρθρο 10 του κανονισμού (ΕΚ) αριθ. 1927/2006. Κατά συνέπεια, η Επιτροπή προτείνει τη διάθεση ποσού 8 284 908 ευρώ.

               (5)

               Επομένως, θα πρέπει να κινητοποιηθεί το ΕΤΠ για τη χορήγηση της χρηματοδοτικής συνεισφοράς σχετικά με την αίτηση που υπέβαλε η Αυστρία,

         ΕΞΕΔΩΣΑΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Στο πλαίσιο του γενικού προϋπολογισμού της Ευρωπαϊκής Ένωσης για το οικονομικό έτος 2011, κινητοποιείται το Ευρωπαϊκό Ταμείο Προσαρμογής στην Παγκοσμιοποίηση για την παροχή ποσού 8 284 908 ευρώ σε πιστώσεις αναλήψεως υποχρεώσεων και σε πιστώσεις πληρωμών.
   Άρθρο 2
   Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.

      Στρασβούργο, 27 Σεπτεμβρίου 2011.

            Για το Ευρωπαϊκό Κοινοβούλιο

            Ο Πρόεδρος

         J. BUZEK

            Για το Συμβούλιο

            Ο Πρόεδρος

         M. DOWGIELEWICZ

      (1)  ΕΕ C 139 της 14.6.2006, σ. 1.

      (2)  ΕΕ L 406 της 30.12.2006, σ. 1.


title: Απόφαση 2014/821/ΚΕΠΠΑ του Συμβουλίου, της 4ης Νοεμβρίου 2014 , σχετικά με την υπογραφή και σύναψη της συμφωνίας μεταξύ της Ευρωπαϊκής Ένωσης και της Ουκρανίας για το καθεστώς της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)

text:
               21.11.2014

               EL

               Επίσημη Εφημερίδα της Ευρωπαϊκής Ένωσης

               L 334/1

         ΑΠΌΦΑΣΗ 2014/821/ΚΕΠΠΑ ΤΟΥ ΣΥΜΒΟΥΛΊΟΥ
   της 4ης Νοεμβρίου 2014
   σχετικά με την υπογραφή και σύναψη της συμφωνίας μεταξύ της Ευρωπαϊκής Ένωσης και της Ουκρανίας για το καθεστώς της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 37, σε συνδυασμό με το άρθρο 218 παράγραφοι 5 και 6 της Συνθήκης για τη λειτουργία της Ευρωπαϊκής Ένωσης,
   Έχοντας υπόψη την πρόταση της Ύπατης Εκπροσώπου της Ένωσης για θέματα εξωτερικής πολιτικής και πολιτικής ασφάλειας,
   Εκτιμώντας τα ακόλουθα:

               (1)

               Στις 22 Ιουλίου 2014, το Συμβούλιο εξέδωσε την απόφαση 2014/486/ΚΕΠΠΑ (1).

               (2)

               Την ίδια ημέρα, το Συμβούλιο εξέδωσε την απόφαση που εγκρίνει την έναρξη διαπραγματεύσεων με την Ουκρανία, με σκοπό τη σύναψη συμφωνίας μεταξύ της Ευρωπαϊκής Ένωσης και της Ουκρανίας σχετικά με το καθεστώς της αποστολής της κοινής πολιτικής ασφαλείας και άμυνας (ΚΠΑΑ) της Ευρωπαϊκής Ένωσης στην Ουκρανία.

               (3)

               Η συμφωνία για το καθεστώς της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) («συμφωνία») αποτέλεσε αντικείμενο διαπραγμάτευσης μεταξύ της Ένωσης και της Ουκρανίας.

               (4)

               Η συμφωνία θα πρέπει να εγκριθεί,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η συμφωνία μεταξύ της Ευρωπαϊκής Ένωσης και της Ουκρανίας για το καθεστώς της συμβουλευτικής αποστολής της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) εγκρίνεται εξ ονόματος της Ένωσης.
   Το κείμενο της συμφωνίας επισυνάπτεται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια να υπογράψουν τη συμφωνία, δεσμεύοντας την Ένωση.
   Άρθρο 3
   Η παρούσα απόφαση αρχίζει να ισχύει την ημερομηνία της έκδοσής της.

      Βρυξέλλες, 4 Νοεμβρίου 2014.

            Για το Συμβούλιο

            Ο Πρόεδρος

         S. GOZI

      (1)  Απόφαση 2014/486/ΚΕΠΠΑ του Συμβουλίου, της 22ας Ιουλίου 2014, για τη συμβουλευτική αποστολή της Ευρωπαϊκής Ένωσης για τη μεταρρύθμιση του τομέα της μη στρατιωτικής ασφάλειας στην Ουκρανία (EUAM Ukraine) (ΕΕ L 217 της 23.7.2014, σ. 42).


title: Απόφαση του Συμβουλίου, της 24ης Σεπτεμβρίου 2012 , για τον διορισμό μέλους στο Διοικητικό Συμβούλιο του Ευρωπαϊκού Οργανισμού Χημικών Προϊόντων

text:
               25.9.2012

               EL

               Επίσημη Εφημερίδα της Ευρωπαϊκής Ένωσης

               C 288/4

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 24ης Σεπτεμβρίου 2012
   για τον διορισμό μέλους στο Διοικητικό Συμβούλιο του Ευρωπαϊκού Οργανισμού Χημικών Προϊόντων
   2012/C 288/03
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για τη Λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΚ) αριθ. 1907/2006 του Ευρωπαϊκού Κοινοβουλίου και του Συμβουλίου, της 18ης Δεκεμβρίου 2006, για την καταχώριση, την αξιολόγηση, την αδειοδότηση και τους περιορισμούς των χημικών προϊόντων (REACH) και για την ίδρυση του Ευρωπαϊκού Οργανισμού Χημικών Προϊόντων (1) και ιδίως το άρθρο 79,
   Εκτιμώντας τα ακόλουθα:

               (1)

               Σύμφωνα με το άρθρο 79 του κανονισμού (ΕΚ) αριθ. 1907/2006, το Συμβούλιο διορίζει ως μέλη του Διοικητικού Συμβουλίου του Ευρωπαϊκού Οργανισμού Χημικών Προϊόντων («Διοικητικό Συμβούλιο») έναν εκπρόσωπο από κάθε κράτος μέλος.

               (2)

               Με απόφαση της 7ης Ιουνίου 2007 (2), το Συμβούλιο διόρισε 27 μέλη στο Διοικητικό Συμβούλιο του Ευρωπαϊκού Οργανισμού Χημικών Προϊόντων.

               (3)

               Η ουγγρική κυβέρνηση ενημέρωσε το Συμβούλιο σχετικά με την πρόθεσή της να αντικαταστήσει τον εκπρόσωπο της Ουγγαρίας στο Διοικητικό Συμβούλιο και πρότεινε τον διορισμό νέου εκπροσώπου για το χρονικό διάστημα μέχρι την 31η Μαΐου 2013,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η κ. Krisztina CSENGŐDY, υπήκοος Ουγγαρίας, γεννηθείσα, την 9η Ιανουαρίου 1961, διορίζεται μέλος του Διοικητικού Συμβουλίου του Ευρωπαϊκού Οργανισμού Χημικών Προϊόντων στη θέση του κ. Zoltán ADAMIS για το χρονικό διάστημα από την 25η Σεπτεμβρίου 2012 έως την 31η Μαΐου 2013.
   Άρθρο 2
   Η παρούσα απόφαση αρχίζει να ισχύει την ημέρα της έκδοσής της.

      Βρυξέλλες, 24 Σεπτεμβρίου 2012.

            Για το Συμβούλιο

            Ο Πρόεδρος

         Σ. ΑΛΕΤΡΑΡΗΣ

      (1)  EE L 396, 30.12.2006, σ. 1.

      (2)  ΕΕ C 134, 16.6.2007, σ. 6.


title: Απόφαση 2012/372/ΚΕΠΠΑ του Συμβουλίου, της 10ης Ιουλίου 2012 , για την τροποποίηση και παράταση της απόφασης 2010/330/ΚΕΠΠΑ σχετικά με την ενοποιημένη αποστολή της Ευρωπαϊκής Ένωσης EUJUST LEX–IRAQ, για επιβολή του κράτους δικαίου στο Ιράκ

text:
               11.7.2012

               EL

               Επίσημη Εφημερίδα της Ευρωπαϊκής Ένωσης

               L 179/22

         ΑΠΌΦΑΣΗ 2012/372/ΚΕΠΠΑ ΤΟΥ ΣΥΜΒΟΥΛΊΟΥ
   της 10ης Ιουλίου 2012
   για την τροποποίηση και παράταση της απόφασης 2010/330/ΚΕΠΠΑ σχετικά με την ενοποιημένη αποστολή της Ευρωπαϊκής Ένωσης EUJUST LEX–IRAQ, για επιβολή του κράτους δικαίου στο Ιράκ
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28, το άρθρο 42 παράγραφος 4 και το άρθρο 43 παράγραφος 2,
   Έχοντας υπόψη την πρόταση της Ύπατης Εκπροσώπου της Ένωσης για την κοινή εξωτερική πολιτική και πολιτική ασφαλείας,
   Εκτιμώντας τα ακόλουθα:

               (1)

               Στις 7 Μαρτίου 2005 το Συμβούλιο εξέδωσε την κοινή δράση 2005/190/ΚΕΠΠΑ σχετικά με την ενοποιημένη Αποστολή της Ευρωπαϊκής Ένωσης EUJUST LEX, για επιβολή του κράτους δικαίου στο Ιράκ (1).

               (2)

               Στις 14 Ιουνίου 2010 το Συμβούλιο εξέδωσε την απόφαση 2010/330/ΚΕΠΠΑ (2) η οποία παρέτεινε την αποστολή έως τις 30 Ιουνίου 2012.

               (3)

               Σύμφωνα με τις συστάσεις της στρατηγικής επανεξέτασης, η αποστολή θα πρέπει να παραταθεί για μια επιπλέον περίοδο 18 μηνών.

               (4)

               Η EUJUST LEX IRAQ θα διεξαχθεί στα πλαίσια κατάστασης που ενδέχεται να επιδεινωθεί και να εμποδίσει την επίτευξη των στόχων της εξωτερικής δράσης της Ένωσης, όπως εκτίθενται στο άρθρο 21 της Συνθήκης.

               (5)

               Κατά συνέπεια, θα πρέπει να τροποποιηθεί αναλόγως η απόφαση 2010/330/ΚΕΠΠΑ,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η απόφαση 2010/330/ΚΕΠΠΑ του Συμβουλίου τροποποιείται ως εξής:

               1)

               Στο άρθρο 2, η παράγραφος 4 αντικαθίσταται από το ακόλουθο κείμενο:
               «4.   Οι εκπαιδευτικές δραστηριότητες πραγματοποιούνται στο Ιράκ, στην ευρύτερη περιοχή καθώς και στην Ένωση. Η EUJUST LEX-IRAQ διατηρεί γραφεία στις Βρυξέλλες και στη Βαγδάτη, συμπεριλαμβανομένου ενός παραρτήματος στη Βασόρα, και στο Αρμπίλ (Περιοχή του Κουρδιστάν).».

               2)

               Στο άρθρο 2, η παράγραφος 5 διαγράφεται.

               3)

               Στο άρθρο 6, η παράγραφος 5 αντικαθίσταται από το ακόλουθο κείμενο:
               «5.   Το σύνολο του προσωπικού εκτελεί τα καθήκοντά του και ενεργεί προς το συμφέρον της αποστολής. Το σύνολο του προσωπικού τηρεί τις αρχές ασφαλείας και τους στοιχειώδεις κανόνες που ορίζει η απόφαση 2011/292/ΕΕ του Συμβουλίου, της 31ης Μαρτίου 2011, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (3).

               4)

               Το άρθρο 10 τροποποιείται ως εξής:

                           α)

                           η παράγραφος 1 αντικαθίσταται από το ακόλουθο κείμενο:
                           «1.   Ο διοικητής μη στρατιωτικών επιχειρήσεων κατευθύνει τον σχεδιασμό των μέτρων ασφαλείας εκ μέρους του αρχηγού αποστολής και εξασφαλίζει την ορθή και αποτελεσματική εφαρμογή τους για την EUJUST LEX-IRAQ σύμφωνα με τα άρθρα 4 και 8.»·

                           β)

                           διαγράφεται η παράγραφος 4·

                           γ)

                           η παράγραφος 8 αντικαθίσταται από το ακόλουθο κείμενο:
                           «8.   Πριν να αναπτυχθούν ή να μεταβούν στο Ιράκ, τα μέλη του προσωπικού της EUJUST LEX-IRAQ, οι εκπαιδευτές και οι εμπειρογνώμονες υποβάλλονται σε υποχρεωτική εκπαίδευση στον τομέα της ασφάλειας και ενδεχομένως σε ιατρικές εξετάσεις.».

               5)

               Στο άρθρο 11 προστίθεται η ακόλουθη παράγραφος:
               «2α.   Το ποσό δημοσιονομικής αναφοράς που προορίζεται να καλύψει τις δαπάνες που σχετίζονται με την αποστολή το διάστημα από 1ης Ιουλίου 2012 έως 30 Ιουνίου 2013 ανέρχεται σε 27 150 000 EUR.».

               6)

               Στο άρθρο 16, το δεύτερο εδάφιο αντικαθίσταται από το ακόλουθο κείμενο:
               «Εφαρμόζεται από την 1η Ιουλίου 2010 έως την 31η Δεκεμβρίου 2013.».

         Άρθρο 2
   Η παρούσα απόφαση αρχίζει να ισχύει από την ημέρα έκδοσής της.
   Εφαρμόζεται από την 1η Ιουλίου 2012.

      Βρυξέλλες, 10 Ιουλίου 2012.

            Για το Συμβούλιο

            Ο Πρόεδρος

         Α. Δ. ΜΑΥΡΟΓΙΑΝΝΗΣ

      (1)  ΕΕ L 62 της 9.3.2005, σ. 37.

      (2)  ΕΕ L 149 της 15.6.2010, σ. 12.

      (3)  ΕΕ L 141 της 27.5.2011, σ. 17.».


Avis juridique important

|

32002B0453

2002/453/ΕΚ: Απόφαση του Ευρωπαϊκού Κοινοβουλίου, της 25ης Απριλίου 2002, σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2000, τμήμα ΙΙ — Συμβούλιο, τμήμα IV — Δικαστήριο, τμήμα V — Ελεγκτικό Συνέδριο, τμήμα VI — Οικονομική και Κοινωνική Επιτροπή, τμήμα VII — Επιτροπή των Περιφερειών, τμήμα VIII — Διαμεσολαβητής και σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για τα οικονομικά έτη 1996-1999, τμήμα VΙ — Οικονομική και Κοινωνική Επιτροπή

Επίσημη Εφημερίδα αριθ. L 158 της 17/06/2002 σ. 0066 - 0076

Απόφαση του Ευρωπαϊκού Κοινοβουλίουτης 25ης Απριλίου 2002σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2000, τμήμα ΙΙ - Συμβούλιο, τμήμα IV - Δικαστήριο, τμήμα V - Ελεγκτικό Συνέδριο, τμήμα VI - Οικονομική και Κοινωνική Επιτροπή, τμήμα VII - Επιτροπή των Περιφερειών, τμήμα VIII - Διαμεσολαβητής και σχετικά με τη χορήγηση απαλλαγής όσον αφορά την εκτέλεση του γενικού προϋπολογισμού της Ευρωπαϊκής Ένωσης για τα οικονομικά έτη 1996-1999, τμήμα VΙ - Οικονομική και Κοινωνική Επιτροπή(2002/453/ΕΚ)ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,- έχοντας υπόψη το λογαριασμό διαχείρισης και τον ισολογισμό για το οικονομικό έτος 2000 [SEC(2001) 530 - C5-0240/2001, C5-0241/2001, C5-0242/2001, C5-0243/2001, C5-0244/2001],- έχοντας υπόψη την ετήσια έκθεση του Ελεγκτικού Συνεδρίου σχετικά με το οικονομικό έτος 2000 συνοδευόμενη από τις απαντήσεις των οργάνων (C5-0617/2001)(1),- έχοντας υπόψη τη δήλωση αξιοπιστίας σχετικά με την αξιοπιστία των λογαριασμών και τη νομιμότητα και κανονικότητα των υποκειμένων πράξεων την οποία παρέσχε το Ευρωπαϊκό Ελεγκτικό Συνέδριο σύμφωνα με το άρθρο 248 της συνθήκης ΕΚ (C5-0617/2001),- έχοντας υπόψη τη σύσταση του Συμβουλίου, της 5ης Μαρτίου 2002 (C5-0124/2002),- έχοντας υπόψη το άρθρο 272 παράγραφος 10 και το άρθρο 275 της Συνθήκης ΕΚ,- έχοντας υπόψη το άρθρο 22 παράγραφοι 2 και 3 του Δημοσιονομικού Κανονισμού,- έχοντας υπόψη την έκθεση της Επιτροπής Ελέγχου του Προϋπολογισμού (Α5-0094/2002),- έχοντας υπόψη τη δεύτερη έκθεση της Επιτροπής Ελέγχου του Προϋπολογισμού (Α5-0113/2002),Α. εκτιμώντας ότι το Κοινοβούλιο έχει ως καθήκον να παρακολουθεί την αποτελεσματική χρήση του κοινοτικού προϋπολογισμού βάσει των εκθέσεων του Ελεγκτικού Συνεδρίου· ότι η αξιολόγηση αυτή θα πρέπει να περιλαμβάνει όχι μόνο εκτίμηση του τρόπου με τον οποίο δαπανώνται τα χρήματα των φορολογουμένων, αλλά και έλεγχο της αποτελεσματικότητας και του αντίκτυπου του κοινοτικού προϋπολογισμού στην εκτέλεση των πολιτικών και των στόχων που ορίζονται στις συνθήκες και το παράγωγο δίκαιο,Β. εκτιμώντας ότι η προσέγγιση της ορθής αξιοποίησης των πιστώσεων αποτελεί παράμετρο καίριας σημασίας κατά την αξιολόγηση των επιδόσεων όλων των θεσμικών οργάνων της ΕΕ,Γ. έχοντας υπόψη ότι το Κοινοβούλιο, στο ψήφισμά του της 4ης Απριλίου 2001, αποφάσισε να αναβάλει τη λήψη απόφασης όσον αφορά την εκτέλεση του γενικού προϋπολογισμού της Ευρωπαϊκής Ένωσης, τμήμα VI - Μέρος Α: Οικονομική και Κοινωνική Επιτροπή(2) για το οικονομικό έτος 1999, σε συνέχεια των παρεμφερών αναβολών που είχαν σημειωθεί για τα οικονομικά έτη 1996, 1997 και 1998,Δ. εκτιμώντας ότι με τη συνθήκη της Νίκαιας τροποποιήθηκε η περιγραφή των μελών της Οικονομικής και Κοινωνικής Επιτροπής (ΟΚΕ), κατά τρόπο ώστε, αν κυρωθεί η συνθήκη της Νίκαιας, στο μέλλον να αποτελείται από "αντιπροσώπους των διαφόρων συνιστωσών οικονομικής και κοινωνικής φύσεως της οργανωμένης κοινωνίας των πολιτών" (άρθρο 257 της συνθήκης ΕΚ)· ότι για την Επιτροπή των Περιφερειών (ΕτΠ) ορίζεται ρητά ότι τα μέλη πρέπει είτε να "είναι αιρετά μέλη ενός οργανισμού περιφερειακής διοίκησης ή τοπικής αυτοδιοίκησης" είτε να είναι πολιτικά υπόλογα ενώπιον μιας εκλεγμένης συνέλευσης (άρθρο 263 της Συνθήκης ΕΚ),Ε. εκτιμώντας ότι στο ψήφισμά του της 31ης Μαΐου 2001 σχετικά με τη συνθήκη της Νίκαιας και το μέλλον της Ευρωπαϊκής Ένωσης(3) (παράγραφος 24) το Κοινοβούλιο εκφράζει την επιδοκιμασία του για τις διατάξεις που αφορούν την ΟΚΕ "που την καθιστούν αντιπροσωπευτικότερη των διαφόρων τομέων της κοινωνίας", καθώς και αυτές που αφορούν την Επιτροπή των Περιφερειών και ενισχύουν τη δημοκρατική νομιμοποίηση των μελών της,ΣΤ. εκτιμώντας ότι το Συμβούλιο με τον κανονισμό του (ΕΚ, ΕΚΑΧ, Ευρατόμ) αριθ. 2673/1999, της 13ης Δεκεμβρίου 1999, τροποποίησε το δημοσιονομικό κανονισμό της 21ης Δεκεμβρίου 1977 που εφαρμόζεται στο γενικό προϋπολογισμό των Ευρωπαϊκών Κοινοτήτων(4) με έναρξη ισχύος από 1ης Ιανουαρίου 2000, με την οποία ορίστηκε ότι ο προϋπολογισμός του Διαμεσολαβητή θα αποτελεί στο μέλλον ειδικό τμήμα (τμήμα VIII) εντός του γενικού προϋπολογισμού της Ευρωπαϊκής Ένωσης,Ζ. εκτιμώντας ότι, σύμφωνα με τους όρους του άρθρου 22 παράγραφος 5 του δημοσιονομικού κανονισμού, ο Διαμεσολαβητής πρέπει να αντιμετωπίζεται, για τους σκοπούς του δημοσιονομικού κανονισμού, ως θεσμικό όργανο των Κοινοτήτων,Η. εκτιμώντας ότι, παρά το γεγονός ότι ο Διαμεσολαβητής ορίζεται από το Ευρωπαϊκό Κοινοβούλιο, είναι απολύτως ανεξάρτητος κατά την άσκηση των καθηκόντων του και από το 2000 απολαύει πλήρους δημοσιονομικής αυτονομίας, γεγονός που δικαιολογεί τις ξεχωριστές αποφάσεις απαλλαγής για το Διαμεσολαβητή και για το Γενικό Γραμματέα του Ευρωπαϊκού Κοινοβουλίου,Γενικά ζητήματα που αφορούν όλα τα θεσμικά όργανα1. λαμβάνει υπόψη του τις παρατηρήσεις του Ελεγκτικού Συνεδρίου (βλέπε παράγραφος 7.3 της Ετήσιας Έκθεσης), σύμφωνα με τις οποίες, στο πλαίσιο της γενικής προσέγγισης που υιοθετείται από τα θεσμικά όργανα όσον αφορά την ανάλυση της δημοσιονομικής διαχείρισης ο αναγνώστης δεν ενημερώνεται για τα πλέον σημαντικά στοιχεία των δαπανών του οικονομικού έτους· συμφωνεί με την άποψη του Συνεδρίου ότι τα θεσμικά όργανα θα πρέπει να παρέχουν στο μέλλον σφαιρικότερη ανάλυση, η οποία θα επικεντρώνεται στις κυριότερες τάσεις των δαπανών και στα κυριότερα περιουσιακά στοιχεία και, παράλληλα, θα παρουσιάζει τους κύριους δείκτες μέτρησης της αποτελεσματικότητας·2. επιδοκιμάζει τη σύσταση του Ελεγκτικού Συνεδρίου (παράγραφος 7.66), σύμφωνα με την οποία τα θεσμικά όργανα στις Βρυξέλλες θα πρέπει να εξετάσουν τη δυνατότητα δημιουργίας μιας κοινής δομής που θα αναλάβει την ευθύνη των διαφόρων τεχνικών και χρηματοοικονομικών πτυχών που αφορούν την αγορά ακινήτων· καλεί τα θεσμικά όργανα να συνεχίσουν τις προσπάθειές τους για τη δημιουργία κοινής δομής στο Λουξεμβούργο·3. καλεί όλα τα θεσμικά όργανα να συμμορφωθούν με τις συστάσεις του Συνεδρίου (παράγραφος 7.35) για τροποποίηση της ονοματολογίας του προϋπολογισμού, κατά τρόπο ώστε να γίνεται διάκριση μεταξύ μισθωμάτων, δαπανών για αγορά και άλλων ειδών δαπανών, όπως οι οφειλές εμφυτευτικών μισθωμάτων οι οποίες εντάσσονται στο πλαίσιο ενδεχόμενης μελλοντικής αγοράς·4. υπενθυμίζει τη δεύτερη παράγραφο του άρθρου 24 του δημοσιονομικού κανονισμού, που απαιτεί από κάθε δημοσιονομικό ελεγκτή να συντάσσει ετήσια έκθεση για το έργο του· ζητεί εκάστη των εκθέσεων αυτών σε σχέση με όλα τα θεσμικά όργανα να διαβιβάζεται στην Επιτροπή Ελέγχου του Προϋπολογισμού του Κοινοβουλίου, το συντομότερο δυνατόν, ούτως ώστε οι εκθέσεις να μπορούν να λαμβάνονται υπόψη στην προετοιμασία της επόμενης απόφασης περί απαλλαγής·5. υπενθυμίζει ότι το άρθρο 24α παράγραφος 4 του δημοσιονομικού κανονισμού απαιτεί από κάθε εσωτερικό ελεγκτή να υποβάλει ετήσια εσωτερική έκθεση για το έργο του στο θεσμικό του όργανο· ζητεί οι εκθέσεις αυτές να διαβιβάζονται στην Επιτροπή Ελέγχου του Προϋπολογισμού του Κοινοβουλίου ούτως ώστε να βοηθείται η επιτροπή αυτή στις αξιολογήσεις της στο πλαίσιο της απαλλαγής·6. σημειώνει ότι η όγδοη παράγραφος του άρθρου 24 του δημοσιονομικού κανονισμού απαιτεί ότι, όσον αφορά τους δημοσιονομικούς ελεγκτές, "τα μέτρα σχετικά με το διορισμό τους, την προαγωγή τους, τις πειθαρχικές ποινές ή τις μεταθέσεις και τις διάφορες διαδικασίες διακοπής ή παύσης της εργασίας τους πρέπει να αποτελούν αντικείμενο αιτιολογημένων αποφάσεων, οι οποίες διαβιβάζονται προς ενημέρωση στο Κοινοβούλιο, το Συμβούλιο, την Επιτροπή και το Ελεγκτικό Συνέδριο"· επιμένει όλα αυτά τα στοιχεία να στέλνονται στην Επιτροπή Ελέγχου του Προϋπολογισμού του Κοινοβουλίου στο πλαίσιο των αρμοδιοτήτων της για απαλλαγή·Τμήμα ΙΙ - Συμβούλιο7. λαμβάνει υπόψη του την απάντηση του προέδρου της Επιτροπής Μονίμων Αντιπροσώπων με ημερομηνία 25 Ιανουαρίου 2002 στο ερωτηματολόγιο που απέστειλε η Επιτροπή Ελέγχου του Προϋπολογισμού στις 6 Δεκεμβρίου 2001 καθώς και τις πρόσθετες πληροφορίες που έλαβε στη συνέχεια·8. εκφράζει την ευγνωμοσύνη του για τις απαντήσεις που παρείχε το Συμβούλιο όσον αφορά τις δημοσιονομικές πτυχές της κοινής εξωτερικής πολιτικής και πολιτικής ασφάλειας· διαπιστώνει ότι ένα σημαντικό μέρος του προϋπολογισμού του Συμβουλίου δαπανάται σήμερα για δραστηριότητες στους τομείς των εξωτερικών υποθέσεων, της ασφάλειας και της αμυντικής πολιτικής, καθώς και στον τομέα της δικαιοσύνης και των εσωτερικών υποθέσεων, και ότι οι δαπάνες σε αυτούς τους τομείς δεν υποβάλλονται επί του παρόντος σε εξίσου εξονυχιστικό έλεγχο, όπως οι διοικητικές και λειτουργικές δαπάνες των λοιπών θεσμικών οργάνων·9. παραδέχεται ότι το Ευρωπαϊκό Κοινοβούλιο και το Συμβούλιο δεν εξέταζαν στο παρελθόν λεπτομερώς την εκτέλεση των τμημάτων του προϋπολογισμού που τα αφορούν· φρονεί ότι, λαμβανομένης υπόψη της αύξησης των δαπανών λειτουργικού χαρακτήρα, οι οποίες χρηματοδοτούνται στο πλαίσιο του διοικητικού προϋπολογισμού του Συμβουλίου στους τομείς των εξωτερικών υποθέσεων, της ασφάλειας και της αμυντικής πολιτικής, καθώς και της δικαιοσύνης και των εσωτερικών υποθέσεων, θα ήταν σκόπιμο να προσδιοριστεί με σαφήνεια ή εμβέλεια αυτής της ρύθμισης, προκειμένου να διαφοροποιηθούν οι παραδοσιακές διοικητικές δαπάνες από τις δαπάνες που αφορούν δραστηριότητες σε αυτούς τους νέους τομείς πολιτικής·Τμήμα ΙV - Δικαστήριο10. επιδοκιμάζει το γεγονός ότι για πρώτη φορά ο ισολογισμός περιλαμβάνει την αξία των κτιρίων στα οποία στεγάζεται το Δικαστήριο έναντι μισθώματος με δυνατότητα μελλοντικής αγοράς·11. εκφράζει την ικανοποίησή του για την απάντηση του Δικαστηρίου, σύμφωνα με την οποία κατά την κατάρτιση του ισολογισμού για το οικονομικό έτος 2001, θα τροποποιηθεί η καθαρή λογιστική αξία, ώστε να ληφθεί υπόψη η υπερεκτίμηση της αξίας των κτιρίων (εσφαλμένος υπολογισμός της απόσβεσης) την οποία επισημαίνει το Ελεγκτικό Συνέδριο (παράγραφος 7.13)·12. επισημαίνει την διαπίστωση του Ελεγκτικού Συνεδρίου (παράγραφος 7.14) ότι δεν εξασφαλίζεται με βεβαιότητα η αξιοπιστία της αξίας των άλλων ενσώματων ακινητοποιήσεων, συνολικού ύψους 9,8 εκατομμυρίων ευρώ, που εμφανίζονται στον ισολογισμό· επισημαίνει ότι το σημείο αυτό θίγεται στις απαντήσεις του Δικαστηρίου·13. εφιστά την προσοχή στην καταφανή αντίφαση μεταξύ της παρατήρησης του Ελεγκτικού Συνεδρίου ότι το Δικαστήριο εξακολουθεί να μην εφαρμόζει το νέο σύστημα διαχείρισης της απογραφής και ότι δεν έχει διενεργήσει ακόμα ούτε πλήρη φυσική απογραφή, και των απαντήσεων του Δικαστηρίου στην ετήσια έκθεση του 2000 και στο ερωτηματολόγιο που υπέβαλε η Επιτροπή Ελέγχου του Προϋπολογισμού·14. σημειώνει, ότι οι απαντήσεις του Δικαστηρίου αναφέρονται, ωστόσο, σε ανακολουθίες μεταξύ της φυσικής απογραφής και των στοιχείων που καταχωρίστηκαν στο νέο μηχανογραφικό σύστημα·15. καλεί το Δικαστήριο, χάριν σαφήνειας, να υποβάλει στην Επιτροπή Ελέγχου του Προϋπολογισμού πλήρη έκθεση σχετικά με την σημερινή κατάσταση όσον αφορά το σύστημα διαχείρισης απογραφής που διαθέτει μέχρι την 1η Ιουλίου 2002·16. υπενθυμίζει ότι, στο πλαίσιο της διαδικασίας χορήγησης απαλλαγής για το 1999, εξέτασε την ειδική έκθεση του Ελεγκτικού Συνεδρίου αριθ. 5/2000(5) σχετικά με τις δαπάνες του Δικαστηρίου για κτίρια και είχε ζητήσει να πληροφορηθεί πριν από την πρώτη ανάγνωση του σχεδίου του προϋπολογισμού 2002 τα πορίσματα του πραγματογνώμονα που όρισαν από κοινού το Δικαστήριο και οι αρχές του Λουξεμβούργου·17. διαπιστώνει ότι, σύμφωνα με την παράγραφο 7.67 της έκθεσης του Ελεγκτικού Συνεδρίου, η εν λόγω διερεύνηση των ανωμαλιών τιμολόγησης άρχισε μόλις τον Ιούνιο 2001 και ότι το Δικαστήριο(6) αναμένει να περατωθούν οι έρευνες αυτές κατά τη διάρκεια του πρώτου εξαμήνου του 2002·18. ζητεί από το Δικαστήριο να υποβάλει, μόλις ολοκληρωθεί, την έκθεση του πραγματογνώμονα σχετικά με τις ανωμαλίες τιμολόγησης στην Επιτροπή Ελέγχου του Προϋπολογισμού μαζί με την χωριστή έκθεση του πραγματογνώμονα, στην οποία καθορίζονται οι δαπάνες που δεν θα πρέπει να συμπεριληφθούν στην τελική κατάσταση των λογαριασμών·19. επισημαίνει ότι το Ελεγκτικό Συνέδριο (παράγραφος 7.27 της ετήσιας έκθεσης) διαπίστωσε την ύπαρξη πέντε περιπτώσεων όπου οι λόγοι του αιτήματος εξαίρεσης από τις διαδικασίες προκήρυξης δημόσιου διαγωνισμού ήταν αμφισβητήσιμοι. Τέσσερις από τις περιπτώσεις αυτές αφορούσαν το Δικαστήριο, ενώ σε μία (η οποία αφορούσε επίσης το Δικαστήριο) η ανάγκη που θα καλυπτόταν από τη δημόσια σύμβαση φαίνεται να κατατμήθηκε σε περισσότερα μέρη· λαμβάνει γνώση των απαντήσεων του Δικαστηρίου στις οποίες αιτιολογούνται οι διαδικασίες που ακολουθήθηκαν και στις πέντε περιπτώσεις· συμμερίζεται τη σύσταση του Ελεγκτικού Συνεδρίου (παράγραφος 7.30) σύμφωνα με την οποία "όλα τα όργανα πρέπει να εφαρμόζουν τα ίδια κατώτατα όρια όταν πρόκειται να αποφασίσουν κατά πόσον μια προτεινόμενη σύμβαση υπηρεσιών ή προμηθειών εμπίπτει στο πεδίο εφαρμογής των οδηγιών 92/50/ΕΟΚ και 93/36/ΕΟΚ"·20. επισημαίνει την παράταση των προθεσμιών όσον αφορά την επιτέλεση του δικαιοδοτικού έργου του Δικαστηρίου και τη συσσώρευση των εκκρεμών υποθέσεων, και ζητεί από το Δικαστήριο, καθώς και από το Ελεγκτικό Συνέδριο, να εμβαθύνουν σε ακριβείς αξιολογήσεις των αιτιών των φαινομένων αυτών, προκειμένου, ιδίως, να υπάρξει διάκριση αυτών που οφείλονται στις προβλεπόμενες από τη συνθήκη δικαιοδοτικές διαδικασίες, σε δυνάμενες να εξαλειφθούν διοικητικές δυσλειτουργίες και σε ανεπάρκεια υλικών μέσων και προσωπικού·Τμήμα V - Ελεγκτικό Συνέδριο21. σημειώνει την έκθεση(7) του ανεξάρτητου ελεγκτή (KPMG Audit, Λουξεμβούργο) σχετικά με τους λογαριασμούς του Ελεγκτικού Συνεδρίου για το οικονομικό έτος 2000·22. επισημαίνει ότι, μολονότι το Ελεγκτικό Συνέδριο εκδίδει μία ενιαία δήλωση αξιοπιστίας με βάση τους ενοποιημένους λογαριασμούς όλων των εσόδων και δαπανών της Κοινότητας, σύμφωνα με το άρθρο 248 παράγραφος 1 της συνθήκης, η δήλωση αυτή περιλαμβάνει, εντούτοις, παρατηρήσεις σχετικά με τη νομιμότητα και κανονικότητα των πράξεων που διενεργούνται από τα επιμέρους θεσμικά όργανα (παράγραφος 7.6)· ζητεί από το Συνέδριο για περισσότερη διαφάνεια να εξετάσει τη δυνατότητα έκδοσης ξεχωριστής δήλωσης αξιοπιστίας για κάθε θεσμικό όργανο στην επόμενη ετήσια έκθεσή του·23. χαιρετίζει την προσθήκη από τη Συνθήκη της Νίκαιας στο άρθρο 248 παράγραφος 1 διάταξης που αναφέρει ότι η δήλωση αξιοπιστίας "είναι δυνατόν να συμπληρώνεται από ειδικές εκτιμήσεις για κάθε σημαντικό τομέα της κοινοτικής δραστηριότητας"·24. καλεί το Ελεγκτικό Συνέδριο να προσαρμόσει τη δήλωση αξιοπιστίας σε ένα μέσο που θα παρέχει στην αρμόδια για τη χορήγηση απαλλαγής αρχή, καθώς και την αρμόδια επί του προϋπολογισμού αρχή, τη δυνατότητα να συγκρίνουν και να παρακολουθούν την πρόοδο όσον αφορά τη οικονομική διαχείριση και τον έλεγχο σε βάθος χρόνου, κατά προτίμηση με ποσοτικά κριτήρια·25. καλεί το Ελεγκτικό Συνέδριο να συμφωνήσει με την Επιτροπή επί μιας κοινής μεθοδολογίας για τον υπολογισμό των ποσοστών σφάλματος ανά Γενική Διεύθυνση ή ανά κατηγορία δαπάνης· προτείνει στο Ελεγκτικό Συνέδριο να χρησιμοποιήσει στοιχεία που διαθέτουν τα κράτη μέλη και τα οποία προέρχονται από τους υποχρεωτικούς ελέγχους στον αγροτικό τομέα και τα διαρθρωτικά ταμεία, ούτως ώστε να αυξήσουν το δείγμα· αναμένει από το Ελεγκτικό Συνέδριο να δημοσιεύσει, στο πλαίσιο της διαδικασίας χορήγησης απαλλαγής για το οικονομικό έτος 2001, το συνολικό ποσοστό σφάλματος, καθώς και τα επιμέρους ποσοστά σφάλματος ανά Γενική Διεύθυνση ή ανά κατηγορία δαπάνης·26. επιδοκιμάζει το γεγονός ότι όσον αφορά το αίτημα του Κοινοβουλίου να "κατονομάζονται δημοσίως" εκείνα τα κράτη μέλη για τα οποία διαπιστώνεται ή υπάρχει η υπόνοια ότι δεν προστατεύουν επαρκώς τα οικονομικά συμφέροντα της Ένωσης, η ετήσια έκθεση για το 2000 και οι ειδικές εκθέσεις που δημοσιεύτηκαν κατά τη διάρκεια του οικονομικού έτους περιέχουν ήδη αναφορές σε μεμονωμένα κράτη μέλη· εκφράζει τη λύπη του για το γεγονός ότι το Συνέδριο(8) δεν κρίνει σκόπιμο να ενσωματώσει σε παράρτημα που θα προσαρτηθεί στην ετήσια έκθεση έναν εύχρηστο για τον αναγνώστη κατάλογο των διαφόρων σφαλμάτων που διαπιστώνονται σε καθένα από τα κράτη μέλη·27. επικροτεί το γεγονός ότι το Ελεγκτικό Συνέδριο έδωσε προτεραιότητα στη βελτίωση της παρουσίασης των παρατηρήσεών του στις εκθέσεις του, κατά τρόπο ώστε να καταστούν πιο εύχρηστες για τον αναγνώστη, μέσω της χρήσης πιο περιεκτικών σε πληροφορίες επικεφαλίδων και πιο ευδιάκριτων συστάσεων, περιμένει, όμως, να αναληφθεί σχετική δράση πριν διατυπώσει την τελική του κρίση σχετικά με την επιτυχία αυτής της προσπάθειας·Αιτήματα προς το Ελεγκτικό Συνέδριο28. διαπιστώνει ότι, σύμφωνα με τους κανόνες συμπεριφοράς του Ελεγκτικού Συνεδρίου, τα μέλη του τελευταίου συμπληρώνουν κατά την ανάληψη των καθηκόντων τους ένα έντυπο το οποίο περιέχει πληροφορίες σχετικά με τα οικονομικά τους συμφέροντα και τα περιουσιακά τους στοιχεία, το οποίο υποβάλλεται στον Πρόεδρο του Συνεδρίου· φρονεί ότι οι δηλώσεις αυτές, όπως και οι δηλώσεις των βουλευτών του Ευρωπαϊκού Κοινοβουλίου και των μελών της Επιτροπής, θα πρέπει να δημοσιεύονται στο Διαδίκτυο, όπως ζητήθηκε στο πλαίσιο της απόφασης του Κοινοβουλίου σχετικά με την απαλλαγή για το οικονομικό έτος 1999, τμήμα ΙV - Δικαστήριο, τμήμα V - Ελεγκτικό Συνέδριο, τμήμα VΙ - Μέρος Β - Επιτροπή των Περιφερειών(9)· καλεί το Συνέδριο, με τη νέα σύνθεση που αποκτά μετά τους διορισμούς των νέων μελών, τα οποία ανέλαβαν καθήκοντα την 1η Ιανουαρίου 2002, να λάβει επίσημη απόφαση σχετικά με αυτό το ζήτημα και να τη γνωστοποιήσει γραπτώς στην Επιτροπή Ελέγχου του Προϋπολογισμού μέχρι την 1η Ιουλίου 2002·29. ζητεί από το Ελεγκτικό Συνέδριο να περιλάβει στο πρόγραμμα εργασίας του για το 2003 ένα χρονοδιάγραμμα στο οποίο θα αναφέρεται η έγκαιρη ολοκλήρωση των ειδικών εκθέσεων του Ελεγκτικού Συνεδρίου·30. υπενθυμίζει την παράγραφο 19 της προαναφερθείσης απόφασής του, της 4ης Απριλίου 2001, με την οποία ζητά από το Συνέδριο να επεκτείνει τις ελεγκτικές του δραστηριότητες στο Συμβούλιο, επιτρέποντας με αυτόν τον τρόπο στο Κοινοβούλιο να διατυπώνει, όπου αυτό είναι απαραίτητο, παρατηρήσεις σχετικά με την εκτέλεση του προϋπολογισμού του εν λόγω οργάνου στο πλαίσιο της διαδικασίας απαλλαγής·31. διαπιστώνει με ικανοποίηση ότι η ετήσια έκθεση για το 2000 περιέχει παρατηρήσεις σχετικά με το Συμβούλιο (έξοδα αποστολών, καταχώρηση αποσβέσεων κτιρίων στον ισολογισμό) στις οποίες το Συμβούλιο δέχθηκε να απαντήσει (παράγραφοι 7.2 και 7.12)·Τμήμα VI - Οικονομική και Κοινωνική Επιτροπή (ΟΚΕ)Αξιοποίηση των πιστώσεων32. τονίζει ότι το Κοινοβούλιο είναι υπεύθυνο για την προστασία των συμφερόντων των φορολογουμένων και ότι έχει καθήκον να διασφαλίζει την ορθή αξιοποίηση των πιστώσεων·33. τονίζει ότι τα τελευταία χρόνια οι απόψεις ορισμένων από τις οργανώσεις που εκπροσωπούνται στην ΟΚΕ διοχετεύονται όλο και περισσότερο μέσω του Ευρωπαϊκού Κοινοβουλίου·34. διαπιστώνει ότι το κοινωνικό πρωτόκολλο, το οποίο αναφέρθηκε για πρώτη φορά στην συνθήκη του Μάαστριχτ και ενσωματώθηκε αργότερα στο κοινωνικό κεφάλαιο της συνθήκης ΕΕ (άρθρο 138) προβλέπει την πραγματοποίηση διαβουλεύσεων με τους κοινωνικούς εταίρους κατά τη διαμόρφωση της πολιτικής·35. τονίζει ότι, ενώ η ΟΚΕ μπορεί απλώς να γνωμοδοτεί σχετικά με τη διαμόρφωση της πολιτικής και να διατυπώνει συστάσεις, ο κοινωνικός διάλογος μπορεί, αντίθετα, να έχει ως αποτέλεσμα την θέσπιση δεσμευτικής νομοθεσίας·36. εκφράζει την ανησυχία του αφενός για την επικριτική στάση των κοινωνικών εταίρων έναντι των ανεπαρκών πόρων που τίθενται στη διάθεσή τους για τη διενέργεια του κοινωνικού διαλόγου και, αφετέρου, διαπιστώνει ότι ο τελικός προϋπολογισμός της ΟΚΕ ανήλθε το 2000 σε 80976436 ευρώ· η διεύρυνση αναμένεται να επιφέρει αύξηση των ετήσιων δαπανών της σε 99,6 εκατομμύρια ευρώ(10) μέχρι το 2004 (μολονότι ορισμένα από αυτά αφορούν κοινό κόστος με την Επιτροπή των Περιφερειών)·37. τονίζει ότι είναι η πρώτη φορά από την έναρξη ισχύος της συνθήκης του Άμστερνταμ και την καθιέρωση του κοινωνικού διαλόγου που το Κοινοβούλιο είχε την ευκαιρία να αξιολογήσει την ορθή αξιοποίηση των πιστώσεων εκ μέρους της ΟΚΕ·38. αναγνωρίζει ότι η ΟΚΕ μπορεί να λειτουργήσει ως φόρουμ για τις ομάδες συμφερόντων, οι απόψεις των οποίων, διαφορετικά, δεν μπορούν να ακουστούν σε επίπεδο ΕΕ·39. πιστεύει ότι, υπό το πρίσμα της ορθής αξιοποίησης των πιστώσεων, τίθεται πραγματικά το ερώτημα, κατά πόσο είναι σκόπιμη η ταυτόχρονη λειτουργία της ΟΚΕ και του κοινωνικού διαλόγου·40. επισημαίνει ότι η ευθύνη του ορισμού των μελών της ΟΚΕ επαφίεται στα κράτη μέλη· καλεί τα κράτη μέλη να εξετάσουν προσεκτικά την εκπροσώπησή τους στην ΟΚΕ στο πλαίσιο της επόμενης ανανέωσης της θητείας των μελών·41. φρονεί ότι τα μέλη της ΟΚΕ πρέπει να εντείνουν τις προσπάθειές τους για να εξασφαλίσουν τη διάχυση της ενημέρωσης σχετικά με την ΟΚΕ στη βάση, δηλαδή στα μέλη των συνδικάτων στα κράτη μέλη·42. καλεί την ΟΚΕ να συνεχίσει τις προσπάθειές της προς την κατεύθυνση του εκσυγχρονισμού·43. καλεί την ΟΚΕ να διπλασιάσει τις προσπάθειές της για διαβούλευση με όσο το δυνατόν ευρύτερο δίκτυο εθνικών επαφών, ούτως ώστε να αυξηθεί η ορατότητα της ΟΚΕ·44. ζητεί από την Επιτροπή να επανεξετάσει το θέμα της αποτελεσματικότητας και της σημασίας της ΟΚΕ σε συνάρτηση με τα 300 περίπου συμβουλευτικά όργανα και επιτροπές που περιστοιχίζουν την Επιτροπή, προκειμένου να αποφεύγονται οι επικαλύψεις και η περιττή εργασία·Έκθεση OLAF45. υπενθυμίζει ότι, στο πλαίσιο των διαδικασιών απαλλαγής των προηγούμενων ετών, το Κοινοβούλιο αποφάσισε να αναβάλει την απόφασή του σχετικά με την ΟΚΕ για τα οικονομικά έτη 1996, 1997, 1998 και 1999 εν αναμονή διευκρινίσεων όσον αφορά τις ανωμαλίες που σχετίζονται με την πληρωμή των αποζημιώσεων ταξιδίου των μελών κατά το διάστημα 1995-1996·46. εφιστά την προσοχή στην παράγραφο 2 του ψηφίσματός του(11) της 7ης Οκτωβρίου 1998 σχετικά με την διαδικασία απαλλαγής του 1996, στην οποία το Κοινοβούλιο ζητεί να παραπεμφθεί το ζήτημα στο Ελεγκτικό Συνέδριο και στην UCLAF:i) προκειμένου να καταστεί δυνατός ο έλεγχος της αξιοπιστίας του νέου συστήματος επιστροφής που συνέστησε το Ελεγκτικό Συνέδριο και των όρων είσπραξης των αχρεωστήτως καταβληθέντων ποσών, καιii) προκειμένου να μπορέσει προσδιοριστεί πλήρως ο βαθμός διοικητικής συμμετοχής και ευθύνης όσον αφορά τη λογιστική καταχώρηση, την δέσμευση, την έγκριση και την καταβολή των δαπανών·47. διαπιστώνει ότι μετά το ψήφισμα του Ευρωπαϊκού Κοινοβουλίου της 7ης Οκτωβρίου 1998:- το Ελεγκτικό Συνέδριο στην ετήσια έκθεσή του για το 1999 επιβεβαίωσε ότι κατά το διάστημα που μεσολάβησε από τα τέλη του 1998 μέχρι τις αρχές του 2000 η ΟΚΕ εφάρμοσε βαθμιαία τα μέτρα που της είχε συστήσει στην γνωμοδότησή του αριθ. 7/98(12) όσον αφορά την μεταρρύθμιση των κανόνων και των συστημάτων που εφαρμόζει για την καταβολή αποζημιώσεων στα μέλη της,- στις 30 Ιουλίου 2001 η OLAF(13) ολοκλήρωσε την τελική έκθεση που περιέχει τα συμπεράσματα και τις συστάσεις της όσον αφορά την επιστροφή των εξόδων ταξιδίου των μελών της ΟΚΕ το 1995 και το 1996·48. εκφράζει, ωστόσο, την λύπη του για το γεγονός ότι η OLAF δεν ήταν πρόθυμη να παράσχει στον πρόεδρο της Επιτροπής Ελέγχου του Προϋπολογισμού αντίγραφο της τελικής έκθεσης·49. επισημαίνει ότι, σύμφωνα με τη συνήθη πρακτική, η OLAF διεβίβασε τη γνωμοδότησή της στην ΟΚΕ, με την εντύπωση ότι ήταν ευθύνη της ΟΚΕ να την διαβιβάσει στο Ευρωπαϊκό Κοινοβούλιο·50. λαμβάνει υπό σημείωση την επισήμανση της επιτροπής εποπτείας της OLAF (πρακτικά της συνεδρίασης της επιτροπής εποπτείας της 15ης και της 16ης Ιανουαρίου 2002), ότι η OLAF δεν ήταν σε θέση να χειριστεί κατάλληλα τη συγκεκριμένη υπόθεση και η έρευνα που διεξήγαγε απέτυχε σε όλα τα επίπεδα·51. συμμερίζεται το αίτημα της επιτροπής εποπτείας, για πλήρη δημοσιοποίηση των αιτίων της εν λόγω αποτυχίας, και διαπιστώνει ότι δεν έχει δοθεί έως τώρα πειστική εξήγηση,α) για το ότι οι ελεγκτές εμποδίστηκαν προφανώς από τους προϊσταμένους τους να αποστείλουν ερωτηματολόγιο σε όλα τα ενεχόμενα μέλη της ΟΚΕ·β) για το ότι ακόμη και τα 60 περισσότερο ενεχόμενα μέλη της ΟΚΕ δεν εξετάστηκαν από την OLAF·γ) για το ότι ούτε οι τότε αρμόδιοι γενικοί διευθυντές και γενικοί γραμματείς της ΟΚΕ εξετάστηκαν από την OLAF, μολονότι υπήρχε εναντίον τους η κατηγορία ότι κάλυπταν και απέκρυπταν τις μεγάλες απάτες που λάμβαναν χώρα επί χρόνια σε σχέση με τις επιστροφές εξόδων ταξιδιού·δ) για το ότι οι βελγικές δικαστικές αρχές δεν ενημερώθηκαν εγκαίρως, και οι ελεγκτές της OLAF γνώριζαν ότι η δικαιοσύνη δεν είχε πλέον άλλη επιλογή από την αρχειοθέτηση της υπόθεσης λόγω παραγραφής·52. παρακαλεί την επιτροπή εποπτείας της OLAF να ενημερώσει την Επιτροπή Ελέγχου του Προϋπολογισμού σχετικά με το αποτέλεσμα των περαιτέρω ερευνών της για την υπόθεση· αναμένει ότι θα δρομολογηθεί η πειθαρχική διαδικασία σε περίπτωση που επιβεβαιωθεί η υποψία ότι η ιεραρχία της OLAF επέδειξε καταφανή αδράνεια στη συγκεκριμένη υπόθεση και ότι οι ενέργειες ορισμένων υπαλλήλων αμφισβήτησαν την αρμοδιότητά τους ως ελεγκτών·53. θεωρεί ότι πρέπει να αναπτυχθούν διαδικασίες που να επιτρέπουν στην αρμόδια επιτροπή του Ευρωπαϊκού Κοινοβουλίου να έχει πρόσβαση σε εκθέσεις οι οποίες αφορούν άμεσα τη διαδικασία απαλλαγής· αναγνωρίζει την ανάγκη εμπιστευτικού χειρισμού των πληροφοριών αυτών σε περιπτώσεις που εκκρεμεί η δικαστική ή άλλη παρεμφερής διερεύνηση των υποθέσεων· καλεί την OLAF να υποβάλει προτάσεις σχετικά με την μελλοντική κοινή χρήση των πληροφοριών αυτών, η οποία θα υπόκειται, εάν κριθεί αναγκαίο, σε περιορισμούς ασφαλείας·54. επιδοκιμάζει την προθυμία του σημερινού Προέδρου και του Γενικού Γραμματέα της ΟΚΕ να παράσχουν, έστω και σε εμπιστευτική βάση, αντίγραφο της έκθεσης OLAF και όλων των λοιπών εγγράφων που έχουν ζητήσει ο πρόεδρος της Επιτροπής Ελέγχου του Προϋπολογισμού και ο εισηγητής·55. εκφράζει την απογοήτευσή του για το γεγονός ότι η έκθεση της OLAF καθυστέρησε υπερβολικά και πλέον δεν είναι δυνατόν να ληφθούν οποιαδήποτε πρακτικά μέτρα εφαρμογής των συστάσεών της τόσο σχετικά με την ανάκτηση περαιτέρω ποσών από τα μέλη της όσο και σχετικά με την κίνηση πειθαρχικών διαδικασιών εναντίον υπαλλήλων·56. διαπιστώνει ότι οι βελγικές δικαστικές αρχές αποφάσισαν, τον Αύγουστο του 2001 να θέσουν την υπόθεση στο αρχείο και να μην αναλάβουν περαιτέρω ενέργειες, προβάλλοντας, μεταξύ άλλων, ως δικαιολογία ότι έχει περάσει στο μεταξύ τόσος χρόνος από την αποκάλυψη των γεγονότων, ώστε τα τελευταία να έχουν πλέον παραγραφεί, σύμφωνα με τις σχετικές βελγικές διατάξεις·57. διαπιστώνει ότι στην έκθεση διατυπώνονται σοβαρές ανησυχίες, όπως για παράδειγμα σχετικά με την παράλειψη της OLAF να υποβάλει ερωτήσεις στους γενικούς γραμματείς της ΟΚΕ που ασκούσαν καθήκοντα όταν συνέβησαν τα προανεφερθέντα περιστατικά και αμέσως μετά, με δεδομένη την ιδιότητά τους ως διατακτών· εκφράζει τη λύπη του για το γεγονός ότι, όσον αφορά τα βασικά συμπεράσματά της, η έκθεση δεν επιτρέπει πλήρη προσδιορισμό του βαθμού διοικητικής ευθύνης·58. τονίζει ότι η ΟΚΕ θα μπορούσε να είχε αποφασίσει από μόνη της να αναφέρει το ζήτημα στην UCLAF ή στις βελγικές δικαστικές αρχές όταν πληροφορήθηκε για πρώτη φορά σχετικά με τα αποτελέσματα των ερευνών του δημοσιονομικού ελεγκτή το 1996, αλλά δεν το έπραξε·59. εκφράζει τη λύπη του για το γεγονός ότι χάθηκε άδικα τόσος χρόνος, καθώς και για το γεγονός ότι, προφανώς, οι υπεύθυνοι της ΟΚΕ δεν προσπάθησαν πραγματικά να λάβουν έγκαιρα μέτρα τη στιγμή που έπρεπε, παρ' όλο που γνώριζαν καλά τη σοβαρότητα των παρατυπιών σε σχέση με την επιστροφή των εξόδων ταξιδίου κατά το διάστημα 1995-1996·60. εκφράζει τη λύπη του για το γεγονός ότι η OLAF παρεμποδίστηκε κατά τη διενέργεια των ερευνών της από την απροθυμία ορισμένων αεροπορικών εταιρειών να επιβεβαιώσουν ότι είχαν λάβει πραγματικά χώρα συγκεκριμένα ταξίδια τα οποία ισχυρίστηκαν ότι πραγματοποίησαν μέλη της ΟΚΕ· θεωρεί απαράδεκτο να παρακωλύονται κατ' αυτόν τον τρόπο οι νόμιμες έρευνες της OLAF· καλεί την OLAF να υποβάλει προτάσεις για δυναμικότερη αντιμετώπιση ανάλογων περιπτώσεων στο μέλλον·61. αναγνωρίζει ότι, εκτός από την επιστροφή των εξόδων ταξιδίου και διαμονής, τα μέλη της ΟΚΕ δε λαμβάνουν από το θεσμικό αυτό όργανο καμία άλλη αποζημίωση για τις δραστηριότητες που ασκούν για λογαριασμό του·62. διαπιστώνει, όσον αφορά το οικονομικό έτος 2000 και το διάστημα που μεσολάβησε από τότε μέχρι σήμερα, ότι η ΟΚΕ εφαρμόζει ένα εκτεταμένο πρόγραμμα εκσυγχρονισμού(14), το οποίο περιλαμβάνει τα εξής:- αναδιοργάνωση των οργάνων λήψης αποφάσεων, συμπεριλαμβανομένης της μείωσης του αριθμού των μελών του προεδρείου,- αύξηση του αριθμού των διοικητικών ελέγχων που αφορούν την επιστροφή των εξόδων των μελών,- γενική καθιέρωση των πληρωμών μέσω τραπεζικού εμβάσματος,- προπαρασκευαστικές εργασίες για την εκπόνηση ενός καταστατικού των μελών,και αναμένει από την Οικονομική και Κοινωνική Επιτροπή να συνεχίσει να εργάζεται κατ' αυτόν τον τρόπο και τα επόμενα χρόνια·63. διαπιστώνει ότι η ΟΚΕ δεν κατέβαλε κάθε δυνατή προσπάθεια για να περιορίσει τη ζημία των φορολογουμένων και να την επανορθώσει στο μέτρο του δυνατού· στο πλαίσιο αυτό υπενθυμίζει ότι:α) η ΟΚΕ υποτίμησε από την αρχή τη ζημία αυτή, δεδομένου ότι οι απάτες συνεχίζονταν επί πολλά χρόνια, και ότι μόνο για τα έτη 1995 και 1996 θα έπρεπε να έχει απαιτήσει την επιστροφή ποσού 830185,77 ευρώ·β) στην πραγματικότητα επιστράφηκαν μόνο 167432,39 ευρώ, και η ΟΚΕ προφανώς δεν απαίτησε τα υπόλοιπα.Τμήμα VII - Επιτροπή των Περιφερειών (ΕτΠ)64. διαπιστώνει, με βάση τις απαντήσεις της Επιτροπής των Περιφερειών στην ετήσια έκθεση του Ελεγκτικού Συνεδρίου (παράγραφος 7.22, ότι συχνά η ΕτΠ δεν είναι σε θέση να χρησιμοποιήσει τα αποτελέσματα των προκηρύξεων υποβολής προσφορών που διοργανώνονται από άλλα θεσμικά όργανα είτε για τυπικούς λόγους είτε επειδή στο πλαίσιό τους δε λαμβάνονται υπόψη οι ειδικές ανάγκες της·65. καλεί τα μεγάλα θεσμικά όργανα, χάριν οικονομικότητας και αποτελεσματικότητας, να χρησιμοποιούν συχνότερα τις διοργανικές προκηρύξεις υποβολής προσφορών και να διασφαλίζουν κατά τα προπαρασκευαστικά στάδια αυτών των προκηρύξεων, όποτε αυτό είναι δυνατό, ότι λαμβάνονται επαρκώς υπόψη οι ειδικές ανάγκες των μικρότερων θεσμικών οργάνων· καλεί όλα τα θεσμικά όργανα να εξετάσουν τη σκοπιμότητα της χρήσης των διαδικασιών σύναψης συμβάσεων άλλων θεσμικών οργάνων στη βάση της "αμοιβαίας αναγνώρισης"·66. διαπιστώνει ότι, από την 1η Ιανουαρίου 2000, η κοινή οργανωτική δομή με την ΟΚΕ αντικαταστάθηκε από συμφωνία συνεργασίας μεταξύ των δύο επιτροπών, στο πλαίσιο της οποίας προβλέπονται κοινές δράσεις στο μεγαλύτερο μέρος των τμημάτων, αλλά και αυτονομία των τμημάτων οικονομικών υπηρεσιών και προσωπικού· ζητεί από την ΕτΠ να υποβάλει στην Επιτροπή Ελέγχου του Προϋπολογισμού καθώς και την Επιτροπή Προϋπολογισμών, μέχρι την 1η Ιουλίου 2002, έκθεση με την οποία θα αξιολογείται το πλεονέκτημα για τον προϋπολογισμό της διατήρησης χωριστών τμημάτων οικονομικών υπηρεσιών και προσωπικού στις δύο επιτροπές·Κτιριακή πολιτική (ΟΚΕ και ΕτΠ)67. διαπιστώνει ότι στις 15 Δεκεμβρίου 2000 η ΟΚΕ και η ΕτΠ υπέγραψαν 27ετείς συμβάσεις μίσθωσης με δικαίωμα προαίρεσης αγοράς για τα κτίρια Belliard και Montoyer αντιστοίχως·68. επιδοκιμάζει την απάντηση στην παράγραφο 7.33 της ΟΚΕ και της ΕτΠ, σύμφωνα με την οποία η αξία των κτιρίων Belliard και Montoyer θα εγγραφεί στους ισολογισμούς τους του έτους 2001, μαζί με την ήδη καταβληθείσα προκαταβολή των 26 εκατομμυρίων ευρώ·69. υπενθυμίζει το συμπέρασμα του Ελεγκτικού Συνεδρίου (παράγραφος 7.68), σύμφωνα με το οποίο "οι επιτροπές (ΟΚΕ και ΕτΠ), κατά την ανανέωση και αναδιαπραγμάτευση της σύμβασης για το κτίριο Belliard, όπου στεγαζόταν προηγουμένως το Κοινοβούλιο, βρέθηκαν σε δύσκολη θέση όταν το Κοινοβούλιο τις ανάγκασε να επανεπιλέξουν το ίδιο κτίριο για το οποίο το Κοινοβούλιο είχε συνάψει σύμβαση μέχρι το 2007"·70. υπενθυμίζει ότι στην παράγραφο 9 του ψηφίσματός του, με το οποίο αναβάλλεται η χορήγηση απαλλαγής στην ΟΚΕ για το έτος 1999, το Κοινοβούλιο αναλαμβάνει να εξετάσει τους όρους αυτής της συμφωνίας στο πλαίσιο της διαδικασίας απαλλαγής του επόμενου έτους·71. διαπιστώνει ότι τα κυριότερα στοιχεία της συνολικής συμφωνίας ήταν τα εξής:- το Κοινοβούλιο απαλλάσσεται από την υποχρέωσή του να εξακολουθήσει να μισθώνει το κτίριο Belliard έως το 2007,- οι ιδιοκτήτες επιστρέφουν στο Κοινοβούλιο τις καταβολές έναντι μισθώματος για το διάστημα μεταξύ της 1ης Ιανουαρίου και της 31ης Μαρτίου 2001,- οι δύο επιτροπές επιστρέφουν στο Κοινοβούλιο τις καταβολές έναντι μισθώματος για το 2000,- το Κοινοβούλιο απαλλάσσεται από την υποχρέωσή του να παραδώσει το κτίριο κατά τη λήξη της σύμβασης μίσθωσης στην κατάσταση που το παρέλαβε,- οι δύο επιτροπές θα στεγαστούν στα τέλη του 2003 ή στις αρχές του 2004 σε ένα κτίριο που θα ανταποκρίνεται στις ανάγκες τους, θα διαθέτει σύγχρονο τεχνικό εξοπλισμό και θα πληροί υψηλές οικολογικές προδιαγραφές,- στους όρους συγκαταλέγεται η προκαταβολή 26 εκατομμυρίων ευρώ για τη χρηματοδότηση των ειδικών αναγκών των δύο επιτροπών σε ένα κτίριο το οποίο οι ιδιοκτήτες θα έχουν ανακαινίσει πλήρως, καθώς και η ετήσια πληρωμή ενός τιμαριθμοποιημένου ποσού ύψους 8,28 εκατομμυρίων ευρώ (το οποίο προβλέπεται να μειωθεί σε 6709288 ευρώ κατά το διάστημα των εργασιών ανακαίνισης),- οι επιτροπές έχουν δικαίωμα προαίρεσης αγοράς της κυριότητας του κτιρίου έναντι 1 ευρώ·72. υπενθυμίζει ότι στις 17 Οκτωβρίου 2000 ο πρόεδρος και ο εισηγητής της Επιτροπής Προϋπολογισμών πληροφόρησαν με επιστολή την ΟΚΕ και την ΕτΠ ότι η υπογραφή της σύμβασης συμβαδίζει με τις αρχές που όρισε το Κοινοβούλιο στις 28 Μαρτίου 2000, όταν ενέκρινε την μεταφορά πιστώσεων 26 εκατομμυρίων ευρώ, οι οποίες προορίζονταν για τη χρηματοδότηση των ειδικών λειτουργικών αναγκών των δύο επιτροπών· για το λόγο αυτό, η Επιτροπή Προϋπολογισμών δεν έχει καμία αντίρρηση να υπογράψουν οι δύο επιτροπές 27ετείς συμβάσεις μίσθωσης για τα κτίρια Belliard και Montoyer·73. εφιστά, εντούτοις, την προσοχή στην παρατήρηση του Ελεγκτικού Συνεδρίου [παράγραφος 7.27 στοιχείο γ)], σύμφωνα με την οποία η σύμβαση μίσθωσης κάλυπτε, μεταξύ άλλων, και εργασίες ανακαίνισης, για τις οποίες δεν είχε προκηρυχθεί διαγωνισμός· διαπιστώνει ότι στις απαντήσεις των δύο επιτροπών δεν θίγεται αυτό το σημείο·74. παρατηρεί ότι οι δύο επιτροπές απάντησαν στη σύσταση του Ελεγκτικού Συνεδρίου ότι θα ήταν σκόπιμη η επαναδιαπραγμάτευση της σύμβασης, προκειμένου να καταστεί δυνατή η πρώιμη επαναγορά υπό οικονομικά λογικούς όρους· διαπιστώνει, ωστόσο, ότι οι ιδιοκτήτες ήταν απρόθυμοι να προσφέρουν αποδεκτούς όρους, με αποτέλεσμα οι δύο επιτροπές να αναστείλουν τις διαπραγματεύσεις·75. τονίζει ότι, μολονότι οι συμβάσεις που υπεγράφησαν στις 15 Δεκεμβρίου 2000 έχουν το πλεονέκτημα ότι διασφαλίζουν τη στέγαση των δύο επιτροπών σε υπερσύγχρονους χώρους που ανταποκρίνονται στις ανάγκες τους και οι οποίοι θα περιέλθουν αμέσως και οριστικά στην ιδιοκτησία τους και ότι απαλλάσσουν τον προϋπολογισμό του Κοινοβουλίου από το οικονομικό βάρος ενός κτιρίου το οποίο ήταν πλέον άχρηστο μετά τη στέγαση του στο κτίριο D3 (Spinelli), το κτίριο Belliard θα παραμείνει αχρησιμοποίητο για μία περίπου εξαετία, ενώ κατά το διάστημα αυτό θα εξακολουθήσουν να καταβάλλονται τα μισθώματα από τον κοινοτικό προϋπολογισμό, από το Σεπτέμβριο του 1997 μέχρι τα τέλη του 2003 ή τις αρχές του 2004·76. παρατηρεί, επιπλέον, ότι η μετακόμιση στο κτίριο Belliard θα έχει περαιτέρω οικονομικές συνέπειες όπως για παράδειγμα:- τα έξοδα της μετακόμισης από τα σημερινά γραφεία της ΟΚΕ και της ΕτΠ στο κτίριο Ravenstein,- τα έξοδα της ανακαίνισης του κτιρίου Ravenstein πριν από την παράδοσή του στους ιδιοκτήτες μετά από τεσσαρακονταετή χρήση,- οι πρόσθετες θέσεις στα οργανογράμματα των επιτροπών οι οποίες είναι αναγκαίες για τη διαχείριση του έργου Belliard·77. διαπιστώνει ότι, ως αποτέλεσμα της μελλοντικής στέγασης της ΟΚΕ στο κτίριο Belliard, οι ιδιοκτήτες απέφυγαν τα προβλήματα που θα αντιμετώπιζαν εάν το 2007 επανακτούσαν ένα πεπαλαιωμένο κτίριο, το οποίο είναι σε μεγάλο βαθμό μολυσμένο από αμίαντο(15) και, ως εκ τούτου, θα έπρεπε να ανακαινισθεί πλήρως με δικά τους έξοδα, προκειμένου να καταστεί δυνατή νέα εκμίσθωσή του·78. επιδοκιμάζει την σύσταση του Ελεγκτικού Συνεδρίου (παράγραφος 7.66), η οποία επικροτήθηκε θερμά από τα θεσμικά όργανα στις απαντήσεις τους, για δημιουργία μιας κοινής δομής η οποία θα ασχολείται με τις διάφορες τεχνικές και οικονομικές πτυχές των ζητημάτων που αφορούν τα ακίνητα των θεσμικών οργάνων της ΕΕ στις Βρυξέλλες και το Λουξεμβούργο·Τμήμα VIII - Διαμεσολαβητής79. υπενθυμίζει ότι στην παράγραφο 41 της απόφασής του της 4ης Απριλίου 2001, στο πλαίσιο της απαλλαγής για το οικονομικό έτος 1999, τμήμα Ι - Ευρωπαϊκό Κοινοβούλιο/Διαμεσολαβητής (Παράρτημα)(16), το Κοινοβούλιο επεσήμανε την ανάγκη να αποφευχθεί η ακύρωση ενός σημαντικού μέρους των διαθέσιμων πιστώσεων για τον Διαμεσολαβητή·80. διαπιστώνει ότι, κατά την εκτέλεση του προϋπολογισμού του Διαμεσολαβητή για το οικονομικό έτος 2000, το ποσοστό των αρχικά ακυρωθεισών πιστώσεων ανήλθε σε 17,52 % (1999: 14,46 %; 1998: 8,58 %), σημειώνοντας ανοδική τάση· επαναλαμβάνει το αίτημά του προς τον Διαμεσολαβητή να βελτιώσει τη χρησιμοποίηση των πιστώσεων που θέτει στη διάθεσή του η αρμόδια επί του προϋπολογισμού αρχή·Αποφάσεις απαλλαγής81. χορηγεί απαλλαγή στο Γενικό Γραμματέα της Οικονομικής και Κοινωνικής Επιτροπής σε σχέση με την εκτέλεση των προϋπολογισμών του για τα οικονομικά έτη 1996 και 1997·82. χορηγεί απαλλαγή στο Γενικό Γραμματέα της Οικονομικής και Κοινωνικής Επιτροπής σε σχέση με την εκτέλεση των προϋπολογισμών του για τα οικονομικά έτη 1998 και 1999·83. χορηγεί απαλλαγή στο γραμματέα του Δικαστηρίου, στους γενικούς γραμματείς του Ελεγκτικού Συνεδρίου, της Οικονομικής και Κοινωνικής Επιτροπής και της Επιτροπής των Περιφερειών και στο Διαμεσολαβητή σε σχέση με την εκτέλεση των προϋπολογισμών τους για το οικονομικό έτος 2000·84. αναθέτει στον Πρόεδρό του να διαβιβάσει την παρούσα απόφαση στο Συμβούλιο, την Επιτροπή, το Δικαστήριο, το Ελεγκτικό Συνέδριο, την Οικονομική και Κοινωνική Επιτροπή, την Επιτροπή των Περιφερειών και το Διαμεσολαβητή και να την δημοσιεύσει στην Επίσημη Εφημερίδα (σειρά L).Ο Γενικός ΓραμματέαςJulian PriestleyΟ ΠρόεδροςPat Cox(1) ΕΕ C 359 της 15.12.2001.(2) ΕΕ C 21 Ε της 24.1.2002, σ. 236.(3) ΕΕ C 47 E της 21.2.2002, σ. 108.(4) ΕΕ L 326 της 18.12.1999, σ. 1.(5) ΕΕ C 109 της 14.4.2000.(6) Απαντήσεις στο ερωτηματολόγιο, παράγραφος 4.3.(7) ΕΕ C 312 της 7.11.2001.(8) Απαντήσεις στο ερωτηματολόγιο, παράγραφος 6.1.(9) ΕΕ L 160 της 15.6.2001, σ. 38.(10) Πηγή: Έκθεση της ΟΚΕ για την αρμόδια επί του προϋπολογισμού αρχή, Οκτώβριος 2001.(11) ΕΕ C 328 της 26.10.1998, σ. 115.(12) Γνωμοδότηση αριθ. 7/98 σχετικά με την αποτελεσματικότητα των τρόπων είσπραξης που εφαρμόζει η ΟΚΕ και σχετικά με το νέο σύστημα διαχείρισης και επιστροφής των εξόδων ταξιδίου που έχει θεσπίσει η ΟΚΕ.(13) Μονάδα ερευνών που αντικατέστησε την UCLAF από την 1η Ιουλίου 1999 (http://europa.eu.int/comm/dgs/olaf/mission/en.htm).(14) Πηγή: "Η πορεία της ΟΚΕ προς τον εκσυγχρονισμό", Οκτώβριος 2002.(15) Πηγή: Εκθέσεις προόδου ΟΚΕ/ΕτΠ για την Επιτροπή Προϋπολογισμών, 6.10.2000 και 14.6.2001.(16) ΕΕ L 160 της 15.6.2001, σ. 25.


title: Απόφαση 2014/213/ΚΕΠΠΑ του Συμβουλίου, της 14ης Απριλίου 2014, που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας

text:
                  15.4.2014

                  EL

                  Επίσημη Εφημερίδα της Ευρωπαϊκής Ένωσης

                  L 111/83

         ΑΠΟΦΑΣΗ 2014/213/ΚΕΠΠΑ ΤΟΥ ΣΥΜΒΟΥΛΙΟΥ
         της 14ης Απριλίου 2014
         που τροποποιεί την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 29,
         Εκτιμώντας τα ακόλουθα:

                     (1)

                     Στις 25 Οκτωβρίου 2010, το Συμβούλιο εξέδωσε την απόφαση 2010/638/ΚΕΠΠΑ για την επιβολή περιοριστικών μέτρων κατά της Δημοκρατίας της Γουινέας (1).

                     (2)

                     Λόγω των εξελίξεων στη Δημοκρατία της Γουινέας, θα πρέπει να αρθούν η απαγόρευση όσον αφορά τον οπλισμό και η απαγόρευση όσον αφορά τον εξοπλισμό που δύνανται να χρησιμοποιηθούν για εσωτερική καταστολή.

                     (3)

                     Συνεπώς, η απόφαση 2010/638/ΚΕΠΠΑ θα πρέπει να τροποποιηθεί αναλόγως,

               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

            Άρθρο 1
            Στην απόφαση 2010/638/ΚΕΠΠΑ, τα άρθρα 1 και 2 απαλείφονται.

            Άρθρο 2
            Η παρούσα απόφαση αρχίζει να ισχύει την ημερομηνία της δημοσίευσής της στην Επίσημη Εφημερίδα της Ευρωπαϊκής Ένωσης.

            Λουξεμβούργο, 14 Απριλίου 2014.

                  Για το Συμβούλιο

                  Η Πρόεδρος

               C. ASHTON

            (1)  ΕΕ L 280 της 26.10.2010, σ. 10.